

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

KLASA: 021-05/21-01/01

URBROJ: 238-14-01-24-55

Kloštar Ivanić, 16.12.2024.

Z A P I S N I K

sa 23. sjednice Općinskog vijeća Općine Kloštar Ivanić, održane dana 12.12.2024. godine (četvrtak) s početkom u 16,05 sati u općinskoj vijećnici, Školska 22, I kat. Sjednicu otvara predsjednik Općinskog vijeća Općine Kloštar Ivanić, Miljenko Majdek.

Zapisnik vodi Lidija Zubatović. Sjednica je javna.

PRISUTNI VIJEĆNICI:

Branko Šafran, Đurđica Grganja, Krešimir Bunjevac, Jozo Vuković, Miljenko Majdek, Darko Kašnar, Ivo Ćosić, Zlatko Bunjevac, Mislav Lukša, Božidar Balenović,

ODSUTNI VIJEĆNICI:

Anita Sušac, Kristina Borić, Miroslav Hlad

OSTALI PRISUTNI:

Načelnik Općine Kloštar Ivanić – Željko Filipović

Sanela Đura – Pročelnica JUO OKI

Mateja Šviglin, pravni referent , Vlatkica Šilipetar, računovodstveni refent,

Vlatkica Šilipetar, računovodstveni referent

Vesna Gregčević, predstavnica Obiteljskog radija Ivanić d.o.o.

Josipa Kruljac, predstavnica Obiteljskog radija Ivanić d.o.o.

Snimatelj Obiteljskog Radio Ivanića- Zvonimir Gaiger

Mateja Šafran, predsjednica Odbora za odgoj i obrazovanje i dodjelu stipendija

Miljenko Majdek:

Sukladno članku 106. Poslovnika Općinskog vijeća Općine Kloštar Ivanić prije utvrđivanja dnevnog reda izvršiti će se usvajanje zapisnika sa 21. sjednice Općinskog vijeća.

Minutom šutnje odaje se počast za preminule bivše vijećnike Niku Lauš i Stjepana Bunjevac.

Otvara se rasprava po zapisniku 22. sjednice Općinskog vijeća.

Mislav Lukša iznosi nezadovoljstvo sa odgovorima na postavljena pitanja na 22. sjednici općinskog vijeća koji su dostavljeni na sam dan održavanja vijeća.

Traži da se odgovori pošalju bar dan prije ili sa sazivom vijeća a ne par sati prije održavanja sjednice.

Zaključuje se rasprava i daje na glasanje. Konstatira se da je u vijećnici prisutno 9 vijećnika.

Sa 7 glasova „za“ i 2 suzdržana glasa usvaja se zapisnik sa 22. sjednice Općinskog vijeća.

**D n e v n i r e d :**

1. Aktualni sat

2. Rasprava o prijedlogu i donošenje Odluke o dodjeli stipendija učenicima i studentima za

školsku/akademsku godinu 2024./2025.

predlagatelj: Odbor za odgoj i obrazovanje i dodjelu stipendija

3. Rasprava o prijedlogu i donošenje Odluke o davanju odobrenja na Program rada i

financijski plan Savjeta mladih Općine Kloštar Ivanić za 2025. godinu

predlagatelj: Savjet mladih Općine Kloštar Ivanić

4. Rasprava o prijedlogu i donošenje:

a) Programa građenja komunalne infrastrukture na području Općine Kloštar Ivanić za

2025. g.,

predlagatelj: općinski načelnik,

b) Programa održavanja komunalne infrastrukture na području Općine Kloštar Ivanić

u 2025. g.,

predlagatelj: općinski načelnik,

c) Programa javnih potreba u poljoprivredi Općine Kloštar Ivanić u 2025. g.,

predlagatelj: općinski načelnik,

d) Programa javnih potreba u sportu u 2025. g.,

predlagatelj: općinski načelnik,

e) Programa javnih potreba u kulturi u 2025. g.,

predlagatelj: općinski načelnik,

f) Programa javnih potreba u predškolskom odgoju i obrazovanju u 2025. g.,

predlagatelj: općinski načelnik,

g) Programa socijalnih potreba u 2025. g.,

predlagatelj: općinski načelnik,

h) Programa poticanja poduzetništva Općine Kloštar Ivanić za 2025. g.,

predlagatelj: općinski načelnik,

i) Odluke o Proračunu Općine Kloštar Ivanić za 2025. godinu i prijedlogu projekcije

proračuna za razdoblje 2026.-2027. godina,

predlagatelj: općinski načelnik,

j) Programa korištenja sredstava od zakupa, prodaje, prodaje izravnom pogodbom,

privremenog korištenja i davanje na korištenje izravnom pogodbom

poljoprivrednog zemljišta u vlasništvu Republike Hrvatske na području Općine

Kloštar Ivanić za 2025. godinu

predlagatelj: općinski načelnik,

k) Programa utroška sredstava naknade za zadržavanje nezakonito izgrađenih zgrada

u prostoru za 2025. godinu

predlagatelj: općinski načelnik

l) Programa utroška sredstava šumskog doprinosa za 2025. godinu

predlagatelj: općinski načelnik

m) Odluke o izvršavanju Proračuna Općine Kloštar Ivanić za 2025. godinu,

predlagatelj: općinski načelnik

5. Rasprava o prijedlogu i donošenje Odluke o izravnoj dodjeli financijskih sredstava

Vatrogasnoj zajednici Općine Kloštar Ivanić,

predlagatelj: općinski načelnik

6. Rasprava o prijedlogu i donošenje Odluke o izravnoj dodjeli financijskih sredstava

Gradskom društvu Crvenog križa Ivanić-Grad,

predlagatelj: općinski načelnik

7. Rasprava o prijedlogu i donošenje Odluke o utvrđivanju prioritetnih područja i

financijskih okvira za dodjelu sredstava programima i/ili projektima udruga u 2025.

godini,

predlagatelj: općinski načelnik,

8. Rasprava o prijedlogu i donošenje Plana davanja koncesija za 2025. godinu

predlagatelj: općinski načelnik

9. Rasprava o prijedlogu i donošenje Odluke o otpisu nenaplativih potraživanja

predlagatelj. općinski načelnik

10. Rasprava i donošenje Analize stanja sustava civilne zaštite na području Općine Kloštar

Ivanić za 2024. godinu,

predlagatelj: općinski načelnik,

11. Rasprava o prijedlogu i donošenje Smjernica za organizaciju i razvoj sustava civilne

zaštite Općine Kloštar Ivanić za razdoblje 2025. – 2028. godine

predlagatelj: općinski načelnik

12. Rasprava o prijedlogu i donošenje Plana razvoja sustav civilne zaštite na području

Općine Kloštar Ivanić za 2025. godinu s trogodišnjim financijskim učincima,

predlagatelj: općinski načelnik,

13. Razno

Predsjednik Općinskog vijeća predlaže da se točka 2. raspravi prije točke aktualni sat radi prisutnosti izvjestiteljice po toj točki.

Daje se prijedlog na glasanje. Konstatira se da je u vijećnici prisutno 10 vijećnika.

Jednoglasno se usvaja gore navedeni prijedlog.

Daje se na glasanje predloženi dnevni red sa izmjenom redoslijeda.

Sa 10 glasova „za“ usvaja se predloženi dnevni red.

**T o č k a 2.**

Rasprava o prijedlogu i donošenje Odluke o dodjeli stipendija učenicima i studentima za

školsku/akademsku godinu 2024./2025.

predlagatelj: Odbor za odgoj i obrazovanje i dodjelu stipendija

Mateja Šafran predsjednica Odbora za odgoj i obrazovanje upoznaje prisutne sa Odlukom

o dodjeli stipendija učenicima i studentima za školsku/akademsku godinu 2024./2025.

Otvara se rasprava. Zatvara se rasprava i daje na glasanje.

Konstatira se da je u vijećnici prisutno 9 vijećnika.

Sa 9 glasova „za“ donosi se

**O D L U K A**

**o dodjeli stipendija učenicima i studentima**

**za školsku/akademsku godinu 2024./2025.**

Članak 1.

Na temelju Pravilnika o stipendiranju učenika i studenata Općine Kloštar Ivanić (Glasnik Zagrebačke županije, broj 40/23), a sukladno provedenom Natječaju za dodjelu stipendija učenicima i studentima s područja Općine Kloštar Ivanić, za školsku/akademsku godinu 2024./2025., Odbor za odgoj i obrazovanje i dodjelu stipendija utvrdio je prijedlog lista kandidata za dodjelu stipendija za tekuću školsku/akademsku godinu.

Protekom roka za prigovore na prijedlog lista, utvrđen je konačni prijedlog lista kandidata za dodjelu stipendija u školskoj/akademskoj godini 2024./2025., shodno članku 2. i 3. ove Odluke.

Članak 2.

Kao novčana nagrada za podmirenje troškova vezanih uz školovanje u školskoj godini 2024./2025., dodjeljuju se slijedeće stipendije:

**I. Učeničke stipendije s liste poticanih struka i zanimanja:**

- dodjeljuje se ukupno 8 (osam) stipendija na temelju ostvarenih bodova:

1. Jana Bočkaj, Ivana Šveara 27, Kloštar Ivanić 5,00 bod.
2. Tena Vodal, Put u raj 36, Kloštar Ivanić 4,73 bod.
3. Ela Buković, Duga ulica 6, Kloštar Ivanić 4,73 bod.
4. Vanesa Hržina, Put u raj 35, Kloštar Ivanić 4,63 bod.
5. Laura Lukinović, Đure Žugaja 18, Stara Marča 4,50 bod.
6. Dorotea Šarić, Mirni Dol 2, Kloštar Ivanić 4,06 bod.
7. Matea Majsec, Stjepana Radića 27, Kloštar Ivanić 4,00 bod.
8. Matej Zubatović, Duga ulica 8, Kloštar Ivanić 3,58 bod.

**II. Učeničke stipendije prema kriteriju izvrsnosti:**

- dodjeljuje se ukupno 10 (deset) stipendija na temelju ostvarenih bodova:

1. Stela Sadukčić, Kralja Tomislava 28, Kloštar Ivanić 20,00 bod.
2. Marija Ćosić, Ulica kralja Tomislava 53, Kloštar Ivanić 19,76 bod.
3. Tia Rukavina, Čemernička ulica 19, Kloštar Ivanić 19,20 bod.
4. Matej Doknjaš, Vukovarska 65a, Kloštar Ivanić 19,16 bod.
5. Elena Medved, Luke Baretina 10A, Kloštar Ivanić 18,84 bod.
6. Lorena Gačar, Vinogradska 27, Kloštar Ivanić 18,68 bod.
7. Tara Brković, Vukovarska 62, Kloštar Ivanić 18,60 bod.
8. Kristian Kovačić, Ulica sv. Marije 24, Kloštar Ivanić 18,60 bod.
9. Filip Ždero, Lipovec Lonjski 45, Kloštar Ivanić 18,12 bod.
10. Martina Zubatović, Lipovec Lonjski 47, Kloštar Ivanić 18,00 bod.

**III. Učeničke stipendije prema socijalnom kriteriju:**

**-** dodjeljuje se ukupno 4 (četiri) stipendije na temelju ostvarenih bodova:

1. Tea Kučinić, Stjepana Radića 33, Kloštar Ivanić 56,00 bod.
2. Marija Buković, Krišci 26, Kloštar Ivanić 48,00 bod.
3. Venio Hršak, Ulica kralja Tomislava 112, Kloštar Ivanić 42,00 bod.
4. Lucija Ivanović, Đure Žugaja 22, Stara Marča 39,00 bod.

Imenovanim kandidatima iz članka 2. dodjeljuju se mjesečne stipendije u iznosu od 80,00 EUR i pripadaju im 10 mjeseci tijekom školske godine, a isplaćuju se početkom kalendarskog mjeseca za protekli mjesec.

Članak 3.

Kao novčana nagrada za podmirenje troškova vezanih uz studiranje u akademskoj godini 2024./2025., dodjeljuju se slijedeće stipendije:

**I. Studentske stipendije s liste poticanih struka i zanimanja**:

- dodjeljuje se ukupno 10 (deset) stipendija na temelju ostvarenih bodova:

1. Alen Sekulić, Naftaplinska ulica 13, Kloštar Ivanić 4,88 bod.
2. Kristina Klarić, Vukovarska 26, Kloštar Ivanić 4,88 bod.
3. Veronika Bradić, Čemernica Lonjska 46, Kloštar Ivanić 4,81 bod.
4. Ante Dolić, Duga ulica, odvojak I br.3, Kloštar Ivanić 4,71 bod.
5. Nikola Kranjčina, Donja Obreška 36, Kloštar Ivanić 4,64 bod.
6. Bruna Milinović, Veseli kutić 17, Kloštar Ivanić 4,00 bod.
7. Ivano Hodžić Mehić, Milke Trnine 1, Kloštar Ivanić 3,75 bod.
8. Petra Birt, Graničarska 46, Sobočani, Kloštar Ivanić 3,73 bod.
9. Karlo Kranjčina, Donja Obreška 34, Kloštar Ivanić 3,67 bod.
10. Katja Tadijanović, Zagrebačka 38, Kloštar Ivanić 3,67 bod.

**II. Studentske stipendije prema kriteriju izvrsnosti:**

- dodjeljuje se ukupno 7 (sedam) stipendija na temelju ostvarenih bodova:

1. Tea Popović-Gecan, Graničarska 62, Sobočani 18,24 bod.
2. Dominik Ivanković, Graničarska 7, Sobočani 17,84 bod.
3. Karmen Kovačević, Ulica svete Marije 23, Kloštar Ivanić 17,80 bod.
4. Ema Popović-Gecan, Graničarska 62, Sobočani 17,60 bod.
5. Elena Hegol, Vukovarska 24 A, Kloštar Ivanić 17,16 bod.
6. Nikola Kašnar, Ščapovec 45, Kloštar Ivanić 16,92 bod.
7. Marina Radoš, Ulica Mlaka 28, Kloštar Ivanić 16,40 bod.

Imenovanim kandidatima iz članka 3. dodjeljuju se mjesečne stipendije u iznosu od 120,00 EUR i pripadaju im 10 mjeseci tijekom akademske godine, a isplaćuju se početkom kalendarskog mjeseca za protekli mjesec.

Članak 4.

Ovlašćuje se Općinski načelnik Općine Kloštar Ivanić da s imenovanim kandidatima iz članka 2. i 3. ove Odluke, zaključi Ugovor o stipendiranju, sukladno Pravilniku o stipendiranju učenika i studenata Općine Kloštar Ivanić (Glasnik Zagrebačke županije, broj 40/23).

Članak 5.

Ova Odluka stupa na snagu danom donošenja, a objavit će se u Glasniku Zagrebačke županije.

T o č k a 1.

Aktualni sat.

Izvješće načelnika o događanjima od prošle sjednice vijeća.

Izgradnja pješačke staze u naselju Bešlinec je izvedena. Slijedi saziv tehničkog pregleda za isti objekt.

Tehnički pregled za Rekonstrukciju ulice Sv.Marije je sazvan za sutra.

Općina Kloštar Ivanić je ostvarila potporu u iznosu 236.828,00 € za projekt „Izgradnja nogometnog igrališta“ na Sportskom parku Stjepan Novaković Žuti za novo nogometno igralište dimenzija 100m x 64m sa umjetnom travom. Za iste radove smo dobili sredstva za sufinanciranje iz Zagrebačke Županije u iznosu od 37.820 €. Radovi su u završnoj fazi u tijeku je polaganje umjetne trave i opreme.

Ugovoreni su radovi na Rekostrukciji nogostupa u ulici Stjepana Radića od Badalićeve ulice do križanja sa ulicom Sv.Marije te 16.12.2024. uvodimo izvođača u radove.

Proveden je natječaj za stipendije. Na vijeću je da danas prihvati konačne liste.

Završeni su radovi na uklanjanju doma u Čemernici Lonjskoj.

Završavaju i radovi na uređenju parkirališta u Sobočanima.

Završeni su radovi na izgradnji igrališta uz Dječji vrtić u Ščapovcu. Sufinacirano je sredstvima središnjeg odbora za demografiju.

U tijeku su radovi na izgradnji dječjih igrališta Čemernica Lonjska, Križci i Stara

Marča.

U tijeku su radovi izvanrednog održavanja cesta. Tako se danas u naselju Stara Marča izvode asfaltiranje prometnice od županijske ceste do gore kod groblja. Isto tako se priprema i 3. Vinogradski odvojak u Kloštar Ivaniću za sanaciju i asfaltiranje.

U ponedjeljak je održan sastanak sa Viozz na kojem sam opetovano tražio da se radovi i na aglomeraciji a i radovi na izgradnji vodovoda ubrzaju i izvode kvalitetno.

Općina se kao i svake godine uključila u Kloštranski advent te zajedno sa crkvom i ostalima napravila program događanja kako bi primjereno se uveli u Božić i Novu Godinu.

Općina je ovaj tjedan dijelila božičnice našim sugrađanima prema kriteriju koje je usvojilo ovo vijeće. Podjeljeno je 827 božičnica.

Mislav Lukša: Pohvale za uklanjanje doma u Čemernici nakon 12 godina i što su u Ul.Svete Marije konačno prekriveno i zaštićeno mjesto gdje su pronađene kosti i da ne dolazi do daljnjeg narušavanja terena.

Rješenje ulice Svete Marije izazvalo određene probleme. Dobili smo manje parkirnih mjesta, izlaz iz iste ulice je izazvalo dileme sudionicima u prometu. Kompletna horizontalna i vertikalna signalizacija loše riješena. Potrebno je da se vidi izlaz, iz jednim dijelom i krene u kontra traku i skretanje u Lonjsku ulicu. Mali manevarski prostor za skretanje. Parkirna mjesta na samom ulazu u crkvu.

Treba vidjeti da se te neke stvari poprave, da se vidi oko tog izlaza iz Sv. Marije također kako olakšati otežano skretanje iz Lonjske.

Što se tiče ul. Kralja Tomislava rekli ste da ste razgovarali sa županijom, nisam dobio konkretan odgovor što se tiče sanacije te ulice.

Što se tiče Ekoflora danas sam dobio odgovor na postavljeno pitanje na prošloj sjednici vijeća.

U odgovoru tvrdite da se smanjuje količina otpada, kako objašnjavate da se promet kamionima povećao i to raznih kooperanata i širenje na parcelu BIO ŽUNEC?

U nazad 12 god općina ne financira Udrugu umirovljenika niti je inicirano osnivanje podružnice. Dali barem umirovljenici zaslužuju jednu prostoriju kao i mladi? Da se u nekoj prostoriji opremi i omogući neki šah, tv, novine, biljar, vježbanje podjela hrane ili da neka Udruga preuzme udrugu umirovljenika.

Dali možemo opremiti jedan prostor za njihova okupljanja i druženja?

Načelnik Željko Filipović: Sutra je sazvan tehnički pregled za ul. Svete Marije sa svim subjektima koji su dali suglasnost, utvrditi će se situacija sa projektantom, nadzorom i izvođačem. Sve suglasnosti su dobivene kao i suglasnost za prometnu regulaciju. Na osnovu toga je iscrtana prometna signalizacija. Sam MUP je inzistirao otoke.

VIOZ nije izvršio pripajanje iz starog voda na novi vod, ne želim da mi se dešava toliko propuštanja te se zatražilo da se riješi to pripajanje na novi vod na svim dionicama gdje to nije izvršeno. (Lipovec Lonjski i Kralja Tomislava). Zatraženo je pripajanje na nove vodove i da se spriječi devastacija svih prometnica. VIOZ nema dovoljno djelatnika pa se događaju takve situacije oko kašnjenja i izvođenja radova.

Izvršio sam izvid radova u Sobočanima i izgleda puno bolje nego što sam mislio da bude osim što na dionici na križanju prije vatrogasnog doma treba ponoviti radnju. Moramo inzistirati da se to popravi i izvede kako treba. Što se tiče Ekoflora oni su inzistirali kod dozvole puno veći kapacitet dovoza otpada u tonama i više vrsta otpada. Mi na to nismo dali suglasnost. Mi ne izdajemo suglasnost već upućujemo dopis nadležnim institucijama koje izdaju suglasnost Ekofloru u kojem smo zatražili smanjenje dovoza količine otpada i ograničenje dovoza više vrsta.

Što se tiče umirovljenika prije 3,4 godine smo financirali Udrugu u Ivanić Gradu za naše umirovljenike. Promjenom zakona o Udrugama ne možemo financirati Udruge koje nisu registrirane na našem području. Potrebno je da se registrira Udruga na našem području.

Umirovljenici mogu koristiti pučki dom.

Božidar Balenović: Vertikalna signalizacija, apeliram posebno na tu smeđu signalizaciju na cijelom području OKI.(Obreška, Marča).

Za proljeće planirati sadnju drveća ne samo u užem djelu Kloštra već i na cijelom području OKI, dali se radi na tom projektu?

Predlažem postavljanje tkz“ležečih policajaca“ jedino oni mogu usporiti promet.

Načelnik Željko Filipović: U troškovnik za iduću godinu uključit ćemo i tu smeđu signalizaciju.

Što se tiče sadnje drveća u ul. Stjepana Radića i u Parku hrvatskih branitelja posadit ćemo drveće.

Također ćemo posaditi drveće i u drugim naseljima posebice uz dječja igrališta.

Sa policijskom postajom Ivanić Grad obići ćemo lokacije gdje bi postavili kamere i ležeće policajce. ( U Bešlincu, ul. Kralja Tomislava Lipovec Lonjski i Vukovarskoj ulici postavile bi se kamere, kod pošte i Vukovarske ulice zajedno bi sa ŽUC našli rješenje za postavljanje usporivača prometa.

Ivo Ćosić: Šta se misli poduzeti i napraviti da se dovede reda u radovima na izradi kanalizacije?

Dali mi možemo utjecati na to kao vijeće i općina ? 6 i više mjeseci vozimo se po raskopanoj cesti. Da li postoji način da se poduzme konkretan korak? Poduzmimo nešto zajedno neka odrade i neka idu dalje sa radovima. Nismo nadležni za radove ali smo gospodari u našoj općini.

Dali se može nešto poduzeti da se asfaltira ul. Kralja Tomislava.

Načelnik Željko Filipović: Vezano za ulicu Kralja Tomislava nismo dali suglasnost. Ja sam tražio da se završe radovi u Sobočanima i Vukovarskoj ul. Problem je u tome što su tražili dionicu Sv. Duha a nisu dobili od nas suglasnost. S tim bi praktički zatvorili ulaz u selo Sobočani.

Mogu tražiti i utjecati na direktora ali ŽUC im je dao suglasnost za ulicu Kralja Tomislava.

Branko Šafran: Zahvaljuje se OKI u svoje ime i u ime građana Sobočani na izradi parkirališta kod groblja u Sobočanima.

Potrebno je zaštititi električni kabel kod Doma zdravlja koji je na tlu i preko njega prolaze ljudi.

Potrebno svakako zaštititi radi sigurnosti djece i ljudi koji tu prolaze.

Potrebno uređenje prometnica nerazvrstanih cesta, odvojak prema bušotini u Sobočanima došlo je do ulegnuća ceste. Kamioni su koristili sve te nerazvrstane ceste sa dovozom zemlje. Ako je moguće prije lošeg vremena da se prođe sa kombinirkom da se omogući prilaz kućama.

Načelnik Željko Filipović: Vlasnik ceste je INA i oni koriste više cesta za pristup bušotinama.

Tražio sam od njih da to saniraju.

Pročelnica će se čuti sa nadležnima u INI da se to riješi da ljudi mogu doći do svojih kuća.

Možda je najviše kriv i GEORAD izvođač radova.

U 16,51 zatvara se aktualni sat.

T o č k a 3.

Rasprava o prijedlogu i donošenje Odluke o davanju odobrenja na Program rada i

financijski plan Savjeta mladih Općine Kloštar Ivanić za 2025. godinu

predlagatelj: Savjet mladih Općine Kloštar Ivanić

Mateja Šviglin upoznaje prisutne sa Odlukom o davanju odobrenja na Program rada i

financijski plan Savjeta mladih Općine Kloštar Ivanić za 2025. godinu.

Otvara se rasprava.

U raspravi učestvuju Mislav Lukša, načelnik Željko Filipović i Božidar Balenović.

Zatvara se rasprava.

Konstatira se da je u vijećnici prisutno 10 vijećnika.

Sa 10 glasova „za“ donosi se

**O D L U K A**

**o davanju odobrenja na**

**Program rada i financijski plan Savjeta mladih Općine Kloštar Ivanić za 2025. godinu**

Članak 1

Daje se odobrenje na Program rada i financijski plan Savjeta mladih Općine Kloštar Ivanić za 2025. godinu u iznosu od 6.500,00 eura kojeg je donio Savjet mladih Općine Kloštar Ivanić na 3. sjednici održanoj 11. studenog 2025. godine.

Članak 2.

Ova Odluka stupa na snagu danom donošenja, a objavit će se u "Glasniku Zagrebačke županije“.

**T o č k a 4.**

Rasprava o prijedlogu i donošenje:

a) Programa građenja komunalne infrastrukture na području Općine Kloštar Ivanić za

2025. g.,

predlagatelj: općinski načelnik,

b) Programa održavanja komunalne infrastrukture na području Općine Kloštar Ivanić

u 2025. g.,

predlagatelj: općinski načelnik,

c) Programa javnih potreba u poljoprivredi Općine Kloštar Ivanić u 2025. g.,

predlagatelj: općinski načelnik,

d) Programa javnih potreba u sportu u 2025. g.,

predlagatelj: općinski načelnik,

e) Programa javnih potreba u kulturi u 2025. g.,

predlagatelj: općinski načelnik,

f) Programa javnih potreba u predškolskom odgoju i obrazovanju u 2025. g.,

predlagatelj: općinski načelnik,

g) Programa socijalnih potreba u 2025. g.,

predlagatelj: općinski načelnik,

h) Programa poticanja poduzetništva Općine Kloštar Ivanić za 2025. g.,

predlagatelj: općinski načelnik,

i) Odluke o Proračunu Općine Kloštar Ivanić za 2025. godinu i prijedlogu projekcije

proračuna za razdoblje 2026.-2027. godina,

predlagatelj: općinski načelnik,

j) Programa korištenja sredstava od zakupa, prodaje, prodaje izravnom pogodbom,

privremenog korištenja i davanje na korištenje izravnom pogodbom

poljoprivrednog zemljišta u vlasništvu Republike Hrvatske na području Općine

Kloštar Ivanić za 2025. godinu

predlagatelj: općinski načelnik,

k) Programa utroška sredstava naknade za zadržavanje nezakonito izgrađenih zgrada

u prostoru za 2025. godinu

predlagatelj: općinski načelnik

l) Programa utroška sredstava šumskog doprinosa za 2025. godinu

predlagatelj: općinski načelnik

m) Odluke o izvršavanju Proračuna Općine Kloštar Ivanić za 2025. godinu,

predlagatelj: općinski načelnik

Vlatkica Šilipetar upoznaje prisutne sa gore navedenim Programima i Proračunom redoslijedom kako je gore navedeno.

Otvara se objedinjena rasprava.

Vijećnik Božidar Balenović predlaže amandmane.

I AMANDMAN

Na 4. točku Dnevnog reda, a) Program građenja komunalne infrastrukture na području Općine Kloštar Ivanić u 2025. godini, čl.2 točka 2., podtočka 2.1. Pješačke staze, doda „Projekt pješačke staze u selu Marča, na glavnoj prometnici „.

Obrazloženje: Gledajući glavne prometnice još je samo selo Marča bez nogostupa, koji bi se trebao izgraditi od skretanja za Obrešku, pa sve do raspela na glavnoj cesti, to jest do Glogovnice. Neka se ove godine izradi projektna dokumentacija, a na godinu krene u realizaciju. A sve poradi sigurnosti stanovnika Marče i ostalih.

II AMANDMAN

Na 4. točku Dnevnog reda, b) Program održavanja komunalne infrastrukture na području Općine Kloštar Ivanić u 2025. godini, čl.2 točka 6. Održavanje rasvjetnih tijela, doda „proširenje javne rasvjete na sve ulice u kojima žive stanari, sukladno već postavljenoj javnoj rasvjeti na području cijele Općine.

Obrazloženje: Nažalost u našoj Općini još uvijek postoje ulice koje nemaju javnu rasvjetu, ili ulice koje ih samo djelomično imaju, ili ulice gdje javna rasvjeta ne ide po ulici već po poljima i livadama. Nužno je nadopuniti na tim mjestima javnu rasvjetu kako bi svi stanovnici naše Općine imali jednake uvjete korištenja infrastrukture“.

Načelnik Željko Filipović prihvaća I AMANDMAN kako je gore navedeno.

Predlagač amandmana Božidar Balenović povlači amandman broj II.

U raspravi učestvuje vijećnik Mislav Lukša i Božidar Balenović.

Zatvara se objedinjena rasprava i daje se na glasanje točke kako su navedene u redoslijedu i to:

***a) Program građenja komunalne infrastrukture na području Općine Kloštar Ivanić za***

***2025. g.,***

***Konstatira se da je u vijeću prisutno 10 vijećnika.***

***Sa 9 glasova „za“ i 1 suzdržanim glasom donosi se***

**PROGRAM**

**GRAĐENJA KOMUNALNE INFRASTRUKTURE**

**NA PODRUČJU OPĆINE KLOŠTAR IVANIĆ ZA 2025. GODINU**

I. OPĆE ODREDBE

Članak 1.

Ovim Programom građenja komunalne infrastrukture (u daljnjem tekstu: Program) određene su građevine komunalne infrastrukture koje će se:

* graditi radi uređenja neuređenih dijelova građevinskog područja,
* graditi u uređenim dijelovima građevinskog područja,
* graditi izvan građevinskog područja,
* rekonstruirati,
* uklanjati.

Građevine komunalne infrastrukture jesu:

* nerazvrstane ceste,
* javne prometne površine na kojima nije dopušten promet motornih vozila (pješačke staze, biciklističke staze, trgovi),
* javne zelene površine (parkovi, drvoredi, dječja igrališta, sportski i rekreacijski prostori)
* građevine i uređaji javne namjene (nadstrešnice, zdenci, spomenici),
* javna rasvjeta,
* groblja,
* građevine namijenjene obavljanju javnog prijevoza.

Članak 2.

Sadržaj Programa prikazan je u tablici:

**1. GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA**

**UKUPNO 5.000,00 EUR**

* 1. NERAZVRSTANE CESTE UKUPNO5.000,00 EUR

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Projekt Spojne ceste Naftaplinska-Švearova | Komunalna naknada | 5.000,00 | 5.000,00 |

1. **GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA**

**UKUPNO 842.826,54 EUR**

2.1. PJEŠAČKE STAZE UKUPNO351.510,00 EUR

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. g. |
| Projekt pješačke staze u  ulici Kralja Tomislava | Komunalna naknada | 9.290,00 | 9.290,00 |
| Izvođenje radova na pješačkoj stazi  u ulici Stjepana Radića | Višak  Prihod od prodaje zemljišta i objekata u vlasništvu općine  Potpora Zgb. Županije  Potpora Ministarstva graditeljstva | 200.000,00  44.020,00  50.000,00  40.700,00 | 334.720,00 |
| Nadzor nad izvođenjem radova na pješačkoj stazi u ulici Stjepana Radića | Višak | 7.500,00 | 7.500,00 |

2.2. JAVNE ZELENE POVRŠINE UKUPNO275.316,54 EUR

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. g. |
| Uređenje Parka hrvatskih branitelja | Višak  Prihodi od poreza  EU sredstva (LAG)  Potpora Zgb. županije | 151.250,00  39.066,54  50.000,00  30.000,00 | 270.316,54 |
| Nadzor nad uređenjem Parka hrvatskih branitelja | Prihodi od legalizacije nezakonito izgrađenih zgrada | 5.000,00 | 5.000,00 |

2.3. GROBLJA UKUPNO216.000,00 EUR

|  |  |  |  |
| --- | --- | --- | --- |
| Objekt ili uređaj | Izvori financiranja | | Plan za 2025. g. |
| Izrada grobnih okvira | Grobna naknada | 26.500,00 | 26.500,00 |
| Izrada grobnica | Grobna naknada | 60.000,00 | 60.000,00 |
| Izrada kazeta za polaganje urne | Komunalni doprinos | 6.600,00 | 6.600,00 |
| Uređenja na grobljima | Komunalna naknada  Rudna renta | 9.900,00  10.000,00 | 19.900,00 |
| Izrada ograde i parkirališta na groblju Bešlinec | Komunalna naknada  Prihodi od poreza  Grobna naknada  Potpora Zgb. županije | 20.000,00  20.000,00  30.000,00  30.000,00 | 100.000,00 |
| Nadzor nad izradom ograde i parkirališta na groblju Bešlinec | Komunalna naknada | 3.000,00 | 3.000,00 |

1. **POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI S PROCJENOM TROŠKOVA**

**UKUPNO 535.000,00 EUR**

3.1. NERAZVRSTANE CESTE UKUPNO535.000,00 EUR

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. g. |
| Projekt rekonstrukcije Šarampovske ulice | Komunalna naknada | 6.000,00 | 6.000,00 |
| Projekt rekonstrukcije Trojičke ulice u naselju Bešlinec | Komunalna naknada | 8.000,00 | 8.000,00 |
| Rekonstrukcija ulice Milke Trnine u naselju Kloštar Ivanić | Komunalna naknada | 55.000,00 | 55.000,00 |
| Stručni nadzor nad rekonstrukcijom ulice Milke Trnine u naselju Kloštar Ivanić | Komunalni doprinos | 2.000,00 | 2.000,00 |
| Rekonstrukcija ulice Ribnjak u naselju Kloštar Ivanić | Komunalna naknada  Rudna renta  Ministarstvo RR i fondova EU  Prihodi od poreza | 82.000,00  100.346,00  50.000,00  224.654,00 | 457.000,00 |
| Stručni nadzor nad rekonstrukcijom ulice Ribnjak u naselju Kloštar Ivanić | Komunalni doprinos | 7.000,00 | 7.000,00 |

**PROGRAM GRAĐENJA KOMUNALNE INFRASTRUKTURE**

**SVEUKUPNO 1.382.826,54 EUR**

Članak 3.

U skladu sa sadržajem Programa prikazanim u članku 2. troškovi Programa građenja komunalne infrastrukture za 2025. godinu raspoređuju se na sljedeće izvore financiranja:

|  |  |  |
| --- | --- | --- |
| Izvor | Naziv izvora prihoda | Plan za 2025. g. |
| **1** | **Prihodi od poreza** | 286.720,54 |
| **4** | **Prihodi za posebne namjene**  (komunalna naknada, rudna renta, komunalni doprinos, prihodi od legalizacije nezakonito izgrađenih zgrada, grobna naknada) | 442.636,00 |
| **5** | **Pomoći**  (kapitalne pomoći iz Ministarstva graditeljstva, kapitalne pomoći iz Ministarstva regionalnog razvoja i fondova EU, kapitalne pomoći iz proračuna Zagrebačke županije, EU sredstva) | 250.700,00 |
| **7** | **Prihodi od prodaje ili zamjene nefinancijske imovine**  (prihod od prodaje zemljišta i objekata u vlasništvu općine) | 44.020,00 |
| **9** | **Višak** | 358.750,00 |
|  | **UKUPNO:** | **1.382.826,54** |

Članak 4.

Novčana sredstva za 2025. godinu iskazana ovim Programom raspoređuju se za pojedine stavke u skladu s dinamikom ostvarenja.

Članak 5.

Program građenja komunalne infrastrukture na području Općine Kloštar Ivanić za 2025. godinu stupa na snagu danom donošenja i objaviti će se u Glasniku Zagrebačke županije.

***b) Programa održavanja komunalne infrastrukture na području Općine Kloštar Ivanić***

***u 2025. g.,***

***Sa 9 glasova „za“ i 1 suzdržanim glasom donosi se***

**PROGRAM**

**ODRŽAVANJA KOMUNALNE INFRASTRUKTURE**

**NA PODRUČJU OPĆINE KLOŠTAR IVANIĆ U 2025. GODINI**

Članak 1.

Programom održavanja komunalne infrastrukture (u daljnjem tekstu: Program) određuje se:

* opis i opseg poslova održavanja komunalne infrastrukture s procjenom troškova, po djelatnostima
* iskaz financijskih sredstava potrebnih za ostvarivanje Programa, s naznakom izvora financiranja.

Komunalne djelatnosti kojima se osigurava održavanje komunalne infrastrukture su:

1. održavanje nerazvrstanih cesta
2. održavanje javnih površina na kojima nije dopušten promet motornim vozilima
3. održavanje građevina javne odvodnje oborinskih voda
4. održavanje javnih zelenih površina
5. održavanje građevina, uređaja i predmeta javne namjene (nadstrešnice, zdenci, spomenici)
6. održavanje groblja
7. održavanje javne rasvjete
8. dezinfekcija, dezinsekcija, deratizacija
9. veterinarsko - higijeničarski poslovi
10. prigodno ukrašavanje naselja
11. sanacija divljih odlagališta
12. postava ploča s imenima ulica, oznakama naselja i sl.

Vrsta, opseg i rokovi izvođenja radova održavanja komunalne infrastrukture vrše se sukladno pravilima struke i standardima održavanja kojima su određeni normativi utroška materijala, radni sati vozila, strojeve i radne snage za radove održavanja, a čijom primjenom u punom standardu se osigurava trajno čuvanje građevinske, prometne, gospodarske i socijalne vrijednosti komunalne infrastrukture.

Članak 2.

Sadržaj Programa prikazan je u tablici:

**1. Održavanje nerazvrstanih cesta**

Skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta. Na području općine Kloštar Ivanić Programom održavanja je obuhvaćeno 67,42 km nerazvrstanih cesta.

**UKUPNO 498.835,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Redovno održavanje cesta što uključuje redovito održavanje prometnih površina, bankina, cestovnog jarka, čišćenje sipine, ugradnja kamena i kamenog materijala s vezivnim elementima od bitumenske emulzije, infrared sanacija pukotina asfaltnih površina | Prihodi od zakupa poslovnih prostora u vlasništvu općine  Pravo služnosti HT  Rudna renta  Komunalna naknada  Višak | 10.000,00  20.000,00  100.000,00  100.000,00  50.000,00 | 280.000,00 |
| Redovito održavanje prometne signalizacije i opreme | Komunalna naknada | 20.000,00 | 20.000,00 |
| Zimska služba | Komunalna naknada  Rudna renta | 17.000,00  23.600,00 | 40.600,00 |
| Izvanredno održavanje nerazvrstanih cesta | Rudna renta  Šumski doprinos  Prihodi od poreza | 80.000,00  32.900,00  45.335,00 | 158.235,00 |

**2. Održavanje javnih površina na kojima nije dopušten promet motornim vozilima**

Održavanje i popravci pješačkih i biciklističkih staza i trgova kojima se osigurava njihova funkcionalna ispravnost.

**UKUPNO 60.000,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Rekonstrukcija pješačke staze u Vukovarskoj ulici u naselju Kloštar Ivanić | Šumski doprinos  Komunalna naknada | 25.000,00  35.000,00 | 60.000,00 |

**3. Održavanje građevina javne odvodnje oborinskih voda**

Osiguranje prihvata, odvodnje i ispuštanja oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

**UKUPNO 80.000,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Odvodnja atmosferskih voda | Rudna renta | 80.000,00 | 80.000,00 |

**4. Održavanje javnih zelenih površina**

Košnja, orezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima i drugi poslovi potrebni za održavanje zelenih površina.

**UKUPNO 40.000,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Održavanje javnih zelenih površina | Rudna renta | 15.000,00 | 15.000,00 |
| Održavanje i hortikultura javnih površina na području OKI | Prihodi od poreza | 25.000,00 | 25.000,00 |

**5. Održavanje građevina, uređaja i predmeta javne namjene**

Održavanje, popravci i čišćenje tih građevina, uređaja i predmeta.

**UKUPNO 20.000,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Održavanje nadstrešnica, zdenaca, spomenika | Rudna renta | 20.000,00 | 20.000,00 |

**6. Održavanje javne rasvjete**

Upravljanje i održavanje instalacija javne rasvjete uključujući podmirivanje troškova električne energije.

**UKUPNO 76.400,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Održavanje rasvjetnih tijela | Rudna renta | 33.000,00 | 33.000,00 |
| Električna energija | Rudna renta | 43.400,00 | 43.400,00 |

**7. Dezinfekcija, dezinsekcija, deratizacija**

Provođenje obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca.

**UKUPNO 33.000,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Dezinfekcija, dezinsekcija,  deratizacija | Prihodi od zakupa poslovnih prostora u vlasništvu općine  Rudna renta | 9.900,00  23.100,00 | 33.000,00 |

**8. Veterinarsko - higijeničarski poslovi**

Hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina.

**UKUPNO 21.500,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Veterinarsko - higijeničarski poslovi (izlov pasa i sl.) | Rudna renta | 21.500,00 | 21.500,00 |

**9. Prigodno ukrašavanje naselja**

Prigodno ukrašavanje i osvjetljavanje naselja za državne, božićno-novogodišnje praznike i druge manifestacije.

**UKUPNO 14.000,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Prigodno ukrašavanje naselja | Rudna renta | 14.000,00 | 14.000,00 |

**10. Sanacija divljih odlagališta**

Prikupljanje komunalnog otpada s divljih odlagališta te njegov odvoz i odlaganje na odlagališta komunalnog otpada kao i saniranje i zatvaranje divljeg odlagališta.

**UKUPNO 6.000,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Zbrinjavanje otpada s divljih deponija | Potpora od Fonda za zaštitu okoliša | 6.000,00 | 6.000,00 |

**11. Postava ploča s imenima ulica, oznakama naselja i sl.**

Dobava i postava ploča s imenima ulica i trgova te dobava i postava mjestopisnih oznaka.

**UKUPNO 2.000,00 EUR**

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2025. godinu |
| Postava ploča s imenima ulica, oznakama naselja i sl. | Prihodi od poreza | 2.000,00 | 2.000,00 |

**PROGRAM ODRŽAVANJA KOMUNALNE INFRASTRUKTURE**

**SVEUKUPNO 851.735,00 EUR**

Članak 3.

U skladu sa sadržajem Programa prikazanim u članku 2. troškovi Programa održavanja komunalne infrastrukture za 2025. godinu raspoređuju se na sljedeće izvore financiranja:

|  |  |  |
| --- | --- | --- |
| Izvor | Naziv izvora prihoda | Plan za 2025. godinu |
| **1** | **Prihodi od poreza** | **72.335,00** |
| **4** | **Prihodi za posebne namjene** (prihodi od zakupa poslovnih prostora u vlasništvu općine, pravo služnosti HT, rudna renta, komunalna naknada, šumski doprinos) | **723.400,00** |
| **5** | **Pomoći** (Potpora od Fonda za zaštitu okoliša) | **6.000,00** |
| **9** | **Višak** | **50.000,00** |
|  | **UKUPNO:** | **851.735,00** |

Članak 4.

Novčana sredstva za 2025. godinu iskazana ovim Programom raspoređuju se za pojedine stavke u skladu s dinamikom ostvarenja.

Članak 5.

Program održavanja komunalne infrastrukture na području Općine Kloštar Ivanić u 2025. godini stupa na snagu danom donošenja i objaviti će se u Glasniku Zagrebačke županije.

***c) Program javnih potreba u poljoprivredi Općine Kloštar Ivanić u 2025. g.,***

***Sa 9 glasova „za“ i 1 suzdržanim glasom donosi se***

**PROGRAM**

**JAVNIH POTREBA U POLJOPRIVREDI**

**OPĆINE KLOŠTAR IVANIĆ U 2025. g.**

Članak 1.

Programom javnih potreba u poljoprivredi Općine Kloštar Ivanić (u daljnjem tekstu: Program), temeljem prava i obveza iz zakona i drugih propisa koji propisuju pravo i obvezuju jedinice lokalne samouprave da unapređuju poljoprivrednu djelatnost na svom području, korištenjem sredstava Proračuna osigurava uvjete za unapređenje poljoprivredne djelatnosti na svom području.

Članak 2.

Cilj ovog Programa je:

* osigurati unapređenje poljoprivredne djelatnosti u domaćinstvima kojima ista predstavlja osnovnu djelatnost i služi za ostvarivanje dohotka,
* osigurati obradivost poljoprivrednog zemljišta kroz stimuliranje obrađivanja zemljišta i u domaćinstvima kojima isto zemljište ne služi kao osnova za stjecanje dohotka već se obrađuje kao tradicijska djelatnost,
* osigurati zdravstvenu sigurnost ljudi i životinja kroz provedbu mjera veterinarske djelatnosti u domaćinstvima, poslovnim subjektima i na javnim površinama.

Članak 3.

Za realizaciju Programa javnih potreba u poljoprivredi na području Općine Kloštar Ivanić u 2025. godini osigurana su proračunska sredstva u iznosu od **199.548,57 EUR**, a ostvarit će se kroz realizaciju potprograma:

1. **Sufinanciranje kupnje ograde za nasade i životinje na području Općine Kloštar Ivanić**

Sufinancirat će se kupnja ograde za nasade i životinje u iznosu od 50% troškova za ograđivanje površina za bilo nasade bilo držanje stoke na otvorenom na području Općine u vidu nabave novih materijala za ograđivanje (stupovi, žica, mreža i sl.) uključujući i nabavu električnih pastira i akumulatora.

Za ovu namjenu planirano je 5.000,00 EUR.

1. **Subvencioniranje uzgojno-selekcijskog rada pasmine konja Hrvatski posavac i Hrvatski hladnokrvnjak**

Izdvajat će se financijska sredstva za subvencioniranje uzgojno-selekcijskog rada pasmine konja Hrvatski posavac i Hrvatski hladnokrvnjak, za uzgojno valjano grlo u sve četiri kategorije aktivnih grla (pastusi, kobile, omad i ždrebad), kao i za aplikacije mikročipa te izdavanje potvrda o vlasništvu.

Subvencionirat će se iznos od 50% iznosa ukupne cijene za uzgojno-selekcijski rad koju uzgajivač plaća SSHP, odnosno SSUUHH po aktivnom grlu.

Za ovu namjenu planirano je 1.000,00 EUR.

1. **Subvencioniranje premije osiguranja u poljoprivredi**

Subvencionira se premija osiguranja u poljoprivredi za usjeve, višegodišnje nasade, sadnog i sjemenskog materijala, povrće, cvijeće, plastenike i staklenike, rasplodne stoke i koka nesilica i dr. u visini 25% od ugovorene premije osiguranja do iznosa od 665,00 EUR po poljoprivrednom gospodarstvu, koje udovoljava traženim uvjetima.

Za ovu namjenu planirano je 6.000,00 EUR.

1. **Sufinanciranje stručnog osposobljavanja u poljoprivredi**

Edukacija poljoprivrednih proizvođača u funkciji je obrazovanja poljoprivrednih proizvođača sudjelovanjem na stručnim predavanjima o pojedinim djelatnostima, odnosno granama poljoprivrede s ciljem da poljoprivredni proizvođači koji se bave poljoprivredom kao osnovnom djelatnošću steknu nova znanja, te se upoznaju s novinama koje moraju usvojiti zbog ulaska Republike Hrvatske u EU.

Za ovu namjenu planirano je 1.500,00 EUR.

1. **Izdvajanje financijskih sredstava poljoprivrednim udrugama**

Sredstva će se izdvajati za rad raznih poljoprivrednih udruga po odluci Općinskog načelnika, sukladno zakonskim i podzakonskim propisima.

Za ovu namjenu planirano je 2.700,00 EUR.

1. **Financiranje (kreditiranje) proljetne sjetve**

Novčana sredstva plasirat će se ovlaštenom distributeru poljoprivrednog repromaterijala izabranom na temelju javnog natječaja. Obiteljska poljoprivredna gospodarstva s područja Općine Kloštar Ivanić kao korisnici kredita isti mogu realizirati kod odabranog distributera.

Novčana sredstva plasirat će se odabranom distributeru na temelju predbilježbi zainteresiranih OPG.

Odabrani distributer za plasirana novčana sredstva plaća kamatu u visini eskontne stope HNB. Za ovu namjenu planirano je 80.000,00 EUR.

1. **Održavanje poljoprivredne infrastrukture**

Novčana sredstva izdvajaju se za potrebe izgradnje makadamskih izlaza poljskih putova na asfaltirane ceste i održavanje istih (navozom i planiranjem kamena i drugog materijala).

Za ovu namjenu planirano je 75.746,57 EUR.

1. **Sufinanciranje troškova umjetnog osjemenjivanja krava plotkinja na području Općine Kloštar Ivanić**

Sufinancirat će se troškovi umjetnog osjemenjivanja po jednoj osjemenjenoj kravi plotkinji odnosno junici.

Za ovu namjenu planirano je 3.195,00 EUR.

1. **Sufinanciranje troškova umjetnog osjemenjivanja krmača na području Općine Kloštar Ivanić**

Sufinancirat će se troškovi umjetnog osjemenjivanja po jednoj krmači. Za ovu namjenu planirano je 3.982,00 EUR.

1. **Sufinanciranje kupnje sjemena djeteline i DTS za sjetvu na području Općine Kloštar Ivanić**

Sufinancirat će se 90% troškova kupnje sjemena djeteline i DTS za sjetvu na području Općine Kloštar Ivanić, odnosno za svako uvjetno grlo ostvaruje se pravo na dva kilograma sjemena.

Za ovu namjenu planirano je 2.000,00 EUR.

1. **Sufinanciranje markica za telad na području Općine Kloštar Ivanić**

Sufinancirat će se 50% troškova markica za telad na području Općine Kloštar Ivanić. Za ovu namjenu planirano je 600,00 EUR.

1. **Priprema i provođenje natječaja raspolaganja poljoprivrednim zemljištem u vlasništvu RH na području Općine Kloštar Ivanić**

Financirat će se usluga pripreme i provođenja natječaja raspolaganja poljoprivrednim zemljištem u vlasništvu RH na području Općine Kloštar Ivanić.

Za ovu namjenu planirano je 8.125,00 EUR.

1. **Sufinanciranje utvrđivanja bređosti kod krava na području Općine Kloštar Ivanić**

Sufinancirat će se 50% troškova za rano utvrđivanje bređosti kod krava te dijagnostika bređosti (gravidnosti) kod krava.

Za ovu namjenu planirano je 200,00 EUR.

1. **Sufinanciranje analize tla i poljoprivrednih proizvoda**

Sufinancirat će se analiza tla i svih vrsta poljoprivrednih proizvoda/prerađevina, kako bi se primjenom rezultata analize kontrolom i racionalizacijom troškova postigla rentabilnija proizvodnja.

Za ovu namjenu planirano je 2.500,00 EUR.

1. **Sufinanciranje kupnje mehanizacije za obavljanje poljoprivredne proizvodnje**

Sufinancirat će se kupnja nove i rabljene mehanizacije namijenjenih za primarnu poljoprivrednu proizvodnju.

Za ovu namjenu planirano je 7.000,00 EUR.

|  |  |  |
| --- | --- | --- |
|  | **POTREBNA SREDSTVA** | **IZNOS  (u eurima)** |
| 1. | Sufinanciranje kupnje ograde za nasade i životinje na području Općine Kloštar Ivanić | 5.000,00 |
| 2. | Subvencioniranje uzgojno-selekcijskog rada pasmine konja  Hrvatski posavac i Hrvatski hladnokrvnjak | 1.000,00 |
| 3. | Subvencioniranje premije osiguranja u poljoprivredi | 6.000,00 |
| 4. | Sufinanciranje stručnog osposobljavanja u poljoprivredi | 1.500,00 |
| 5. | Izdvajanje financijskih sredstava poljoprivrednim udrugama | 2.700,00 |
| 6. | Financiranje (kreditiranje) proljetne sjetve | 80.000,00 |
| 7. | Održavanje poljoprivredne infrastrukture | 75.746,57 |
| 8. | Sufinanciranje troškova umjetnog osjemenjivanja krava plotkinja na području Općine Kloštar Ivanić | 3.195,00 |
| 9. | Sufinanciranje troškova umjetnog osjemenjivanja krmača na području Općine Kloštar Ivanić | 3.982,00 |
| 10. | Sufinanciranje kupnje sjemena djeteline i DTS za sjetvu na području Općine Kloštar Ivanić | 2.000,00 |
| 11. | Sufinanciranje markica za telad na području Općine Kloštar Ivanić | 600,00 |
| 12. | Priprema i provođenje natječaja raspolaganja poljoprivrednim zemljištem u vlasništvu RH na području Općine Kloštar Ivanić | 8.125,00 |
| 13. | Sufinanciranje utvrđivanja bređosti krava na području Općine Kloštar Ivanić | 200,00 |
| 14. | Sufinanciranje analize tla i poljoprivrednih proizvoda | 2.500,00 |
| 15. | Sufinanciranje kupnje mehanizacije za obavljanje poljoprivredne proizvodnje | 7.000,00 |
|  | **UKUPNO:** | **199.548,57** |

REKAPITULACIJA:

Članak 4.

Navedeni potprogrami financirat će se iz prihoda Proračuna Općine Kloštar Ivanić za 2025. godinu na slijedeći način:

|  |  |  |
| --- | --- | --- |
|  | **OPIS** | **IZNOS**  **(u eurima)** |
| 1. | Sredstva od povrata zajmova proljetne sjetve | 80.000,00 |
| 2. | Sredstva od zakupa i korištenja DPZ-a i općinskog zemljišta | 55.666,00 |
| 3. | Sredstva od prodaje DPZ-a | 20.736,00 |
| 4. | Eskontne i zatezne kamate na ime zajma | 1.600,00 |
| 5. | Prihodi od poreza | 41.546,57 |
|  | **UKUPNO** | **199.548,57** |

Članak 5.

Ovaj Program ostvarivat će se tijekom cijele kalendarske 2025. godine.

Članak 6.

Za realizaciju Programa odgovoran je Općinski načelnik Općine Kloštar Ivanić. Program čini sastavni dio Proračuna Općine Kloštar Ivanić za 2025. godinu.

Članak 7.

Program javnih potreba u poljoprivredi Općine Kloštar Ivanić u 2025. godini stupa na snagu danom donošenja i objaviti će se u Glasniku Zagrebačke županije.

***d) Program javnih potreba u sportu u 2025. g.,***

***Sa 9 glasova „za“ i 1 suzdržanim glasom donosi se***

**P R O G R A M**

**JAVNIH POTREBA U SPORTU U 2025. GODINI**

I.

Programom javnih potreba u sportu na području Općine Kloštar Ivanić u 2025. godini (u daljnjem tekstu: Program) utvrđuju se interes i smjernice za razvoj sporta na području Općine Kloštar Ivanić, te opseg i sadržaji koji će se financirati iz Proračuna Općine Kloštar Ivanić u 2025. godini.

Program proizlazi iz procjene postojećeg stanja u sportu i pokazatelja i planova za 2025. godinu.

II.

Javne potrebe u sportu na području Općine Kloštar Ivanić ostvarit će se:

* djelovanjem registriranih sportskih udruga te pomaganjem i promicanjem sportskih aktivnosti,
* provođenjem sportskih aktivnosti djece, mladeži i studenata,
* sportskim takmičenjima i drugim aktivnostima kojima će se pridonijeti razvitku i promicanju sporta,
* dodjeljivanje nagrada za sportska postignuća,
* sportskim-rekreacijskim aktivnostima građana
* investicijskim održavanjem, adaptacijom i izgradnjom sportskih objekata,
* nabavom nove opreme i stručnim radom u sportu
* sufinanciranjem putovanja na svjetsko i europsko prvenstvo.

III.

Na području Općine Kloštar Ivanić egzistiraju sljedeći sportovi:

* nogomet
* rukomet
* streljaštvo
* borilačke vještine: karate i kickboxing
* školske sportske aktivnosti.

IV.

Tijekom 2025. godine planiraju se u oblasti sporta slijedeći poslovi i aktivnosti:

* nastaviti redovno financiranje postojećih sportskih udruga sukladno planiranim sredstvima i utvrđenim kriterijima,
* promicati sport naročito kod djece i mladih,
* brinuti o sportskim objektima,
* stimulirati sportske udruge da odgajaju kvalitetan igrački i stručni (trenerski) kadar,
* razvijati sportsko-rekreacijske aktivnosti građana koje su u funkciji unapređenja i čuvanja zdravlja prema financijskim i drugim mogućnostima,

V.

Za javne potrebe iz toč. IV. ovog Programa osiguravaju se ukupna sredstva i to:

1. Iz Proračuna Općine Kloštar Ivanić: 96.765,00 EUR

**UKUPNO: 96.765,00 EUR**

VI.

Realizacija ovog Programa ovisi o financijskom ostvarenju prihoda Proračuna Općine Kloštar Ivanić.

VII.

Raspored sredstava za aktivnosti iz toč. II. i IV. ovog Programa provest će se putem natječaja, a

samo u iznimnim slučajevima izravno, sukladno važećim propisima, o čemu će se sa korisnicima

financijskih sredstava sklopiti Ugovor.

VIII.

Ako se u Proračunu Općine Kloštar Ivanić neće ostvariti planirani prihod, sredstva iz toč. V. uplaćivat će se prema mogućnostima Proračuna.

IX.

Program javnih potreba u sportu u 2025. godini stupa na snagu danom donošenja

i objaviti će se u Glasniku Zagrebačke županije.

***e) Program javnih potreba u kulturi u 2025. g.,***

***Sa 9 glasova „za“ i 1 suzdržanim glasom donosi se***

**P R O G R A M**

**JAVNIH POTREBA U KULTURI U 2025. GODINI**

I.

Programom javnih potreba u kulturi na području Općine Kloštar Ivanić u 2025. godini (u daljnjem tekstu: Program) utvrđuju se kulturne djelatnosti i poslovi, akcije i manifestacije u kulturi koje će se financirati iz Proračuna Općine Kloštar Ivanić, kao i iz Proračuna Zagrebačke županije, odnosno Državnog proračuna Republike Hrvatske, kada su te javne potrebe od zajedničkog interesa za Općinu, Županiju i Republiku Hrvatsku.

II.

Javne potrebe u kulturi na području Općine Kloštar Ivanić ostvarivati će se:

* djelovanjem udruga u kulturi te pomaganjem i promicanjem kulturnog i umjetničkog stvaranja temeljem utvrđenih kriterija,
* akcijama i manifestacijama u kulturi koje će pridonijeti razvitku i promicanju kulturnog života,
* djelovanjem Knjižnice u Kloštar Ivaniću,
* održavanjem i nabavom nove opreme za obavljanje stručnog rada u kulturi,
* tiskanjem vrijednih knjiga,
* investicijskim održavanjem objekata od značaja za kulturne djelatnosti, adaptacijom objekata kulture i sakralnih spomenika kulture.

III.

Na području Općine Kloštar Ivanić:

1. djeluju:

– KUD Kloštar,

* KUD Obreška,
* Mažoretkinje Kloštar,
* Knjižnica u Kloštar Ivaniću,
* Biblioteka Franjevačkog samostana,
* Ogranak Matice Hrvatske,
* Udruga Prijatelji Kloštra,
* „Kraljica Katarina“ Udruga Hrvata BiH Kloštar Ivanić,
* Obiteljski radio Ivanić-Grad,
* Kazalište „Janus“,
* Prijatelji baštine – Amici Hereditatis.

1. održavaju se:

* kulturne manifestacije (izložbe, promocije, tribine, koncerti i sl.),

1. planira se:

* izvođenje radova na uređenju objekta «stare apoteke» u svrhu preseljenja knjižnice i čitaonice, otvaranja zavičajne zbirke, uređenja prostora za druženje umirovljenika, mladih i sl. odnosno za druge odgovarajuće sadržaje,
* unutarnje uređenje i opremanje izložbenog prostora u objektu Pučkog doma,
* provođenje aktivnosti vezanih za zaštitu spomenika kulture te zaštitu muzejske građe.

IV.

Za javne potrebe iz toč. II. ovog Programa te za sakralne spomenike i objekte kulturnog značaja osiguravaju se ukupna sredstva i to:

1. iz Proračuna Općine Kloštar Ivanić 125.460,00 EUR

**UKUPNO: 125.460,00 EUR**

V.

Realizacija ovog Programa ovisi o financijskom ostvarenju prihoda Proračuna Općine Kloštar Ivanić.

VI.

Raspored sredstava za aktivnosti iz toč. II. ovog Programa provest će se putem natječaja, a samo u iznimnim slučajevima izravno, sukladno važećim propisima, o čemu će se sa korisnicima financijskih sredstava sklopiti Ugovor.

VII.

Ako se u Proračunu Općine Kloštar Ivanić neće ostvariti planirani prihodi, sredstva iz toč. IV. ovog Programa uplaćivati će se prema mogućnostima iz Proračuna.

VIII.

Program javnih potreba u kulturi u 2025. godini stupa na snagu danom donošenja

i objaviti će se u Glasniku Zagrebačke županije.

***f) Program javnih potreba u predškolskom odgoju i obrazovanju u 2025. g.,***

***Sa 9 glasova „za“ i 1 suzdržanim glasom donosi se***

**PROGRAM**

**JAVNIH POTREBA U PREDŠKOLSKOM ODGOJU I OBRAZOVANJU**

**U 2025. GODINI**

I.

Plan Programa javnih potreba u predškolskom odgoju i obrazovanju u Općini Kloštar Ivanić u 2025. godini, utvrđuju se interes, opseg i način razvoja predškolskog odgoja i obrazovanja te način financiranja.

II.

U cilju poboljšanja i unapređenja predškolskog odgoja i obrazovanja Općina Kloštar Ivanić je osnovala vlastitu ustanovu Dječji vrtić PROLJEĆE.

III.

Javne potrebe u predškolskom odgoju i obrazovanja u Općini Kloštar Ivanić zadovoljavat će se:

* djelovanjem ustanove za njegu, odgoj i obrazovanje te zaštitu djece predškolske dobi - Dječji vrtić PROLJEĆE kroz društveno organizirani odgoj djece predškolske dobi od navršenog šestog mjeseca života do polaska u osnovnu školu,
* financiranjem «kategorije braće»,
* financiranjem programa predškole.

IV.

Za javne potrebe iz točke III. ovog Programa u 2025. g. osiguravaju se ukupna sredstva i to:

|  |  |  |
| --- | --- | --- |
| Oznaka | Naziv programa | Plan za 2025. godinu u eurima |
| **A101001** | **Program predškolskog odgoja** | **1.476.805,00** |
|  | **Plaće** | **1.225.000,00** |
|  | Plaće djelatnika vrtića | 988.000,00 |
|  | Ostali rashodi za zaposlene | 102.000,00 |
|  | Doprinosi na plaće | 135.000,00 |
|  | **Materijalni rashodi** | **182.500,00** |
|  | Službena putovanja | 2.000,00 |
|  | Naknade za prijevoz na posao | 32.500,00 |
|  | Stručno usavršavanje zaposlenika | 3.000,00 |
|  | Uredski materijal | 3.500,00 |
|  | Materijal i sirovine | 97.900,00 |
|  | Energija | 33.600,00 |
|  | Materijal i dijelovi za tekuće i investicijsko održavanje | 3.000,00 |
|  | Službena radna i zaštitna odjeća | 3.000,00 |
|  | Sitan inventar i auto gume | 4.000,00 |
|  | **Rashodi za usluge** | **46.000,00** |
|  | Usluge telefona, pošte i prijevoza | 3.700,00 |
|  | Usluge tekućeg i investicijskog održavanja | 13.000,00 |
|  | Usluge promidžbe i informiranja | 700,00 |
|  | Komunalne usluge | 9.500,00 |
|  | Zakupnine i najamnine | 300,00 |
|  | Zdravstvene i veterinarske usluge | 4.800,00 |
|  | Intelektualne i osobne usluge | 1.700,00 |
|  | Računalne usluge | 7.500,00 |
|  | Ostale usluge | 4.800,00 |
|  | **Ostali nespomenuti rashodi poslovanja** | **6.600,00** |
|  | Naknade za rad predstavničkih i izvršnih tijela, povjerenstava i sl. | 1.500,00 |
|  | Premije osiguranja | 4.700,00 |
|  | Pristojbe i naknade | 400,00 |
|  | **Ostali financijski rashodi** | **1.705,00** |
|  | Bankarske usluge i usluge platnog prometa | 1.500,00 |
|  | Zatezne kamate | 5,00 |
|  | Ostali nespomenuti financijski izdaci | 200,00 |
|  | **Postrojenja i oprema** | **15.000,00** |
|  | Uređaji, strojevi i oprema za ostale namjene | 13.000,00 |
|  | Računalni programi | 2.000,00 |
|  | **UKUPNO:** | **1.476.805,00** |

Financiranje ovog Programa izvršavat će se iz: općih prihoda i primitaka Općine Kloštar Ivanić u vrijednosti **233.687,46 EUR,** vlastitih prihoda Dječjeg vrtića Proljeće u vrijednosti **192.960,00 EUR,** prihoda od kamata u vrijednosti **1,00 EUR**,pomoći proračunu iz proračuna nadležnog Ministarstva u vrijednosti **656.090,00 EUR** (sredstva fiskalnog izravnanja 652.090,00 EUR i Ministarstvo obrazovanja 4.000,00 EUR), Državnog proračuna RH u vrijednosti **210.000,00 EUR**, prihoda od donacija i pruženih usluga u vrijednosti **1.000,00 EUR**,viška prihoda Općine Kloštar Ivanić u vrijednosti **182.066,54 EUR** i viška prihoda Dječjeg vrtića Proljeće u vrijednosti **1.000,00 EUR**.

Ako se u Proračunu Općine Kloštar Ivanić neće ostvariti planirani prihodi, sredstva će se uplaćivati prema mogućnostima Proračuna.

V.

Programa javnih potreba u predškolskom odgoju i obrazovanju u 2025. godini stupa na snagu danom donošenja i objaviti će se u Glasniku Zagrebačke županije.

***g) Program socijalnih potreba u 2025. g.,***

***Sa 9 glasova „za“ i 1 suzdržanim glasom donosi se***

**PROGRAM**

**SOCIJALNIH POTREBA**

**OPĆINE KLOŠTAR IVANIĆ U 2025. g.**

1. OBLICI I OPSEG SOCIJALNE SKRBI

Članak 1.

Programom socijalnih potreba za 2025. g. čija se vrijednost procjenjuje na **227.500,00 EUR** utvrđuju se sljedeći oblici socijalne skrbi:

1. **Naknade za troškove stanovanja i jednokratne novčane pomoći**

Temeljem Zakona o socijalnoj skrbi, Općina Kloštar Ivanić osigurava sredstva za podmirenje troškova stanovanja korisnicima zajamčene minimalne naknade. Troškovi stanovanja u smislu Zakona odnose se na najamninu, komunalne naknade, troškove grijanja, vodne usluge te troškove koji su nastali zbog radova na povećanju energetske učinkovitosti zgrade.

Isplata jednokratne novčane pomoći odobravat će se osobama koje zbog trenutačnih okolnosti nisu u stanju u cijelosti zadovoljiti osnovne životne potrebe. Jednokratne novčane pomoći odobravat će se najviše dva puta u tijeku godine, u iznosu do 250,00 EUR za samce i do 350,00 EUR za kućanstvo.

Za ove namjene planirano je **15.000,00 EUR.**

1. **Ostali izdaci za humanitarna djela i novčane pomoći pojedincima i obiteljima prema odluci Općinskog načelnika.**

Za ovu namjenu planirano je **10.000,00 EUR.**

1. **Podmirenje pogrebnih troškova**

Za osobe koje nemaju nasljednika niti zakonskih obveznika koji su dužni snositi pogrebne troškove za umrlu osobu, podmirivat će se iz navedene stavke prema odluci Općinskog načelnika. Ovisno o okolnostima, odobravat će se podmirenje samo dijela pogrebnih troškova.

Za ovu namjenu planirano je **3.000,00 EUR.**

1. **Jednokratna novčana pomoć umirovljenicima, nezaposlenima i korisnicima ZMN – božićnica i uskrsnica**

Jednokratna novčana pomoć povodom Božićnih i Uskrsnih blagdana odobravat će se umirovljenicima s prebivalištem na području Općine Kloštar Ivanić čija ukupna mjesečna mirovinska primanja iznose do 600,00 EUR u iznosu od 50,00 EUR, a od 600,01 EUR na dalje u iznosu od 30,00 EUR.

Nezaposlenim osobama s prebivalištem na području Općine Kloštar Ivanić koje su kao nezaposlene prijavljene u evidenciji Hrvatskog zavoda za zapošljavanje, Područne službe Zagreb, Ispostave Ivanić Grad i koji nisu primatelji novčane naknade, te radno nesposobnim korisnicima zajamčene minimalne naknade s prebivalištem na području Općine Kloštar Ivanić temeljem rješenja Hrvatskog zavoda za socijalni rad, pomoć će se odobravati u iznosu od 50,00 EUR, a prema odluci Općinskog načelnika.

Za ove namjene planirano je **88.500,00 EUR.**

1. **Jednokratna novčana pomoć roditeljima povodom rođenja djeteta**

Jednokratna novčana pomoć roditeljima povodom rođenja djeteta utvrđuje se na sljedeći način u sljedećim iznosima:

* za rođenje prvog djeteta novčana pomoć iznosi 400,00 EUR, a za drugo i svako daljnje dijete iznos novčane pomoći se povećava za 200,00 EUR.

Odobravat će se majci koja je hrvatska državljanka i u trenutku poroda ima prebivalište na području Općine, a zahtjev za ostvarivanje navedenog prava podnese u roku od 6 mjeseci od dana rođenja djeteta koje također ima prebivalište na području Općine, odnosno roditelj posvojenog djeteta koji ima prebivalište na području Općine u trenutku pravomoćnosti rješenja o posvojenju, a zahtjev za ostvarivanje prava podnese u roku od 4 mjeseca od dana pravomoćnosti rješenja o posvojenju, bez obzira na starost djeteta.

Iznimno, pravo na potporu može se ostvariti ako samo jedan od roditelja na području Općine ima prijavljeno prebivalište najmanje godinu dana prije rođenja djeteta, ukoliko drugi roditelj nema prebivalište na području Općine ili je stranac sa stalnim boravkom na području Općine, a zahtjev za ostvarivanje prava podnese u roku od 6 mjeseci od dana rođenja djeteta koje također ima prebivalište na području Općine, uz uvjet da za to dijete novčana naknada nije već ranije isplaćena od strane druge jedinice lokalne samouprave što dokazuje vlastoručno potpisanom izjavom.

Jednokratna pomoć će se isplaćivati po dostavi potrebne dokumentacije sukladno Odluci Općinskog načelnika o pravu na novčanu naknadu za novorođenu djecu s prebivalištem na području Općine Kloštar Ivanić.

Za realizaciju ovog dijela Programa planirano je **35.000,00 EUR.**

1. **Podmirenje troškova ljetovanja učenika iz socijalno – ugroženih obitelji i osoba s posebnim potrebama**

Za djecu iz obitelji u socijalnoj potrebi financirat će se ljetovanje prema kriterijima koje utvrdi Osnovna škola i Hrvatski zavod za socijalni rad, a prema Sporazumu o osiguranju i izdvajanju sredstava za darivanje socijalno ugroženih osoba sklopljenog između Općine Kloštar Ivanić, Hrvatskog zavoda za socijalni rad i Gradskog društva Crvenog križa Ivanić - Grad.

Za ove namjene planirano je **2.000,00 EUR.**

1. **Podmirenje troškova Osnovnoj školi braće Radić Kloštar Ivanić za školu plivanja učenicima**

Za ovu namjenu planirano je **2.200,00 EUR.**

1. **Tekuće donacije u novcu Gradskom društvu Crvenog križa**

Tekuće donacije u novcu Gradskom društvu Crvenog križa namijenjene su financiranju redovitih aktivnosti Gradskog društva o čemu će se sklopiti Ugovor o izravnoj dodjeli sredstava.

Za navedenu namjenu Programom je planirano **6.000,00 EUR.**

1. **Financiranje programa/projekata udruga u okviru javnih potreba iz područja socijalne skrbi i humanitarne djelatnosti**

Sredstva će se izdvajati za rad udruga po odluci Općinskog načelnika, sukladno zakonskim i podzakonskim propisima.

Za ovu namjenu planirano je **6.000,00 EUR.**

1. **Potpora učenicima i studentima (stipendije)**

Učenicima i studentima s prebivalištem na području Općine Kloštar Ivanić isplaćuje se stipendija u skladu s Pravilnikom o stipendiranju učenika i studenata i na temelju rezultata provedenog natječaja.

Stipendije se isplaćuju po Odluci o dodjeli stipendije, a za ovu namjenu Programom je planirano **38.000,00 EUR.**

1. **Prigodna pomoć socijalno ugroženim, starim osobama i umirovljenicima**

Prigodna pomoć isplaćuje se prigodno (Uskršnji i Božićni paketi, za Dan starih osoba), a po odluci Općinskog načelnika odnosno sukladno Sporazumu o osiguranju i izdvajanju sredstava za darivanje socijalno ugroženih osoba sklopljenog između Općine Kloštar Ivanić, Hrvatskog zavoda za socijalni rad i Gradskog društva Crvenog križa Ivanić - Grad.

Za ove namjene planirano je **5.500,00 EUR.**

1. **Subvencioniranje prijevoza studentima viših škola i fakulteta**

Subvencioniranje prijevoza studenata viših škola i fakulteta, s prebivalištem na području Općine Kloštar Ivanić vršit će se u iznosu 26,54 EUR od cijene mjesečne karte za prijevoz sredstvima javnog prijevoza. Postupak ostvarivanja prava i potrebna dokumentacija za ostvarivanje subvencija regulirat će se odlukom Općinskog načelnika.

Za ovu namjenu planirano je **15.000,00 EUR.**

1. **Tekuće donacije u novcu «Caritasu» Kloštar Ivanić**

Tekuće donacije u novcu «Caritasu» Kloštar Ivanić namijenjene su za financiranje redovitih aktivnosti «Caritasa», a za ovu namjenu planirano je **1.300,00 EUR.**

REKAPITULACIJA:

**1. Naknade za troškove stanovanja i jednokratne novčane pomoći 15.000,00**

**2. Ostali izdaci za humanitarna djela i novčane pomoći pojedincima i**

**obiteljima prema Odluci načelnika 10.000,00**

**3. Podmirenje pogrebnih troškova 3.000,00**

**4. Jednokratna novčana pomoć umirovljenicima, nezaposlenima i**

**korisnicima ZMN – božićnica i uskrsnica 88.500,00**

**5. Jednokratna novčana pomoć roditeljima povodom rođenja djeteta 35.000,00**

**6. Podmirenje troškova ljetovanja učenika iz socijalno – ugroženih**

**obitelji i osoba s posebnim potrebama 2.000,00**

**7. Podmirenje troškova Osnovnoj školi braće Radić Kloštar Ivanić**

**za školu plivanja 2.200,00**

**8. Tekuće donacije u novcu Gradskom društvu Crvenog križa 6.000,00**

**9. Financiranje programa/projekata udruga u okviru javnih potreba**

**iz područja socijalne skrbi i humanitarne djelatnosti 6.000,00**

**10. Potpora učenicima i studentima (stipendije) 38.000,00**

**11. Prigodna pomoć socijalno ugroženim, starim osobama i umirovljenicima 5.500,00**

**12. Subvencioniranje prijevoza studentima viših škola i fakulteta 15.000,00**

**13. Tekuće donacije u novcu «Caritasu» Kloštar Ivanić 1.300,00**

**……………………………………………………………………………………………………..**

**UKUPNO: 227.500,00**

1. NAČIN REALIZACIJE PROGRAMA

Članak 2.

Pojedinačna prava iz ovog Programa osigurat će se isključivo za osobe s prebivalištem na području Općine Kloštar Ivanić.

Pojedinačna prava podliježu redovnom preispitivanju, vezano za uvjete i okolnosti s obzirom na koje su ostvarena.

Korisnik je dužan prijaviti svaku promjenu okolnosti ili uvjeta temeljem kojih ostvaruje neki od oblika pomoći i potpora predviđenih ovim Programom, u roku 8 dana od dana nastanka istih.

Program socijalnih potreba provodi se putem usvajanja Proračuna, prava na socijalnu skrb osoba u socijalnoj potrebi, u skladu sa Zakonom te praćenja stanja provedbe istih.

Općina Kloštar Ivanić može zaključiti ugovor o obavljanju opisanih poslova u 2025. godini s Hrvatskim zavodom za socijalni rad ili te poslove obavljati sama.

1. ZAVRŠNE ODREDBE

Program socijalnih potreba Općine Kloštar Ivanić u 2025. godini stupa na snagu danom donošenja i objaviti će se u Glasniku Zagrebačke županije

***h) Program poticanja poduzetništva Općine Kloštar Ivanić za 2025. god.***

***Sa 9 glasova „za“ i 1 suzdržanim glasom donosi se***

**PROGRAM POTICANJA PODUZETNIŠTVA**

**OPĆINE KLOŠTAR IVANIĆ ZA 2025. GODINU**

**I. OPĆI UVJETI**

**Članak 1.**

Programom poticanja razvoja poduzetništva Općina Kloštar Ivanić za 2025. godinu ( u daljnjem tekstu: Program) utvrđuju se opći uvjeti, mjere, korisnici, kriteriji i postupak dodjele bespovratnih subvencija Općine Kloštar Ivanić za poticanje razvoja poduzetništva, te obveze korisnika subvencija.

**Članak 2.**

Općina Kloštar Ivanić će u cilju poticanja razvoja poduzetništva subvencionirati sljedeće mjere i aktivnosti:

1. Potpora novoosnovanim tvrtkama i obrtima kroz oslobođenje od plaćanja komunalne naknade na vrijeme od godinu dana
2. Potpora za početak poslovanja poduzetnika.

**II. KORISNICI MJERA IZ PROGRAMA**

**Članak 3.**

Korisnici mjera iz ovoga Programa mogu biti subjekti malog gospodarstva utvrđeni zakonom kojim se uređuje poticanje razvoja malog gospodarstva, a koji su u cijelosti u privatnom vlasništvu sa sjedištem odnosno prebivalištem na području Općine Kloštar Ivanić.

**Članak 4.**

Pravo na korištenje subvencija iz ovog Programa ne mogu ostvariti gospodarski subjekti:

1. koji obavljaju neprofitnu djelatnost (udruge, zaklade itd.);
2. koji bilježe smanjivanje broja zaposlenih u odnosu na prethodnu godinu;
3. nad kojima je otvoren stečajni postupak ili postupak likvidacije;
4. koji imaju dospjeli dug s osnova poreza i doprinosa za mirovinsko i zdravstveno osiguranje;
5. koji imaju dospjeli dug prema Općini Kloštar Ivanić;
6. koji imaju dospjeli dug na ime isplate plaće zaposlenicima.

**III. MJERE DODJELE SUBVENCIJA**

1.

|  |  |
| --- | --- |
| **Mjera** | **Potpora novoosnovanim tvrtkama i obrtima kroz oslobođenje od plaćanja komunalne naknade na vrijeme od godinu dana** |
| **Ciljevi** | Poticaj povećanju broja gospodarskih subjekata i gospodarskih aktivnosti |
| **Nositelj** | Općina Kloštar Ivanić |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine Kloštar Ivanić.  Poduzetnici koji započnu s obavljanjem poslovne djelatnosti |
| **Provedba** | Potpora za iznos komunalne naknade u prvih godinu dana od početka obavljanja poslovne djelatnosti, odnosno ukupno do 800,00 EUR. |

2.

|  |  |
| --- | --- |
| **Mjera** | **Potpora za početak poslovanja poduzetnika** |
| **Ciljevi** | Poticaj povećanju broja gospodarskih subjekata i gospodarskih aktivnosti |
| **Nositelj** | Općina Kloštar Ivanić |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine Kloštar Ivanić.  Poduzetnici koji započnu s obavljanjem poslovne djelatnosti u tekućoj godini. |
| **Provedba** | Sufinanciranje troškova nabave opreme, alata, strojeva, informatičke opreme ili namještaja koji će biti smješten u sjedištu ili ako se uređuje prostor sjedišta što uključuje unutrašnje građevinske radove, instalacijske radove i radove unutrašnjeg uređenja te materijal za unutrašnje uređenje do 75 % vrijednosti, najviše 1.000,00 EUR po zahtjevu, odnosno ukupno 10.000,00 EUR . |

**IV. POSTUPAK DODJELE SUBVENCIJA**

**Članak 5.**

Sredstva za provedbu mjera iz ovoga Programa osiguravaju se u Proračunu Općine Kloštar Ivanić za 2025. godinu u ukupnom iznosu od 10.800,00 EUR.

**Članak 6.**

Za provedbu mjera iz ovoga Programa, koje sukladno zakonu predstavljaju potporu male vrijednosti, općinski načelnik raspisuje javni poziv.

Javni poziv se objavljuje na web stranici Općine Kloštar Ivanić [www.klostar-ivanic.hr](http://www.klostar-ivanic.hr) a obavijest o objavljenom javnom pozivu obznanjuje se i putem Obiteljskog radija Ivanić.

Javni poziv iz stavka 2. ovoga članka otvoren je za podnošenje prijava do iskorištenja sredstava iz članka 5. ovoga Programa, odnosno najkasnije do datuma utvrđenog javnim pozivom.

Prijava na javni poziv podnosi se u Općinu Kloštar Ivanić, u pisanom obliku na obrascu prijave koji izrađuje Jedinstveni upravni odjel.

Uz prijavu, podnositelj prijave prilaže odgovarajuću dokumentaciju određenu u obrascu prijave.

Dopuštenost potpore male vrijednosti ocjenjuje Jedinstveni upravni odjel sukladno odredbama propisa o potporama male vrijednosti.

Na temelju provedenog javnog poziva i ocjene dopuštenosti iz stavka 6. ovoga članka, općinski načelnik, na prijedlog Povjerenstva za dodjelu potpora, dodjeljuje potporu male vrijednosti.

Dostavljanjem dokumentacije na javni poziv i donošenjem odluke o dodjeli nepovratne potpore, korisnik sredstava daje odobrenje Općini Kloštar Ivanić da osnovne podatke o korisniku i odobrenoj potpori objavi na službenoj web stranici Općine Kloštar Ivanić te u drugim izvještajima.

**V. KONTROLA I POVRAT SREDSTAVA**

**Članak 7.**

Korisnik subvencije je dužan omogućiti Općini Kloštar Ivanić kontrolu namjenskog utroška dobivene subvencije. Ukoliko je korisnik subvencije priložio neistinitu dokumentaciju, odnosno ukoliko stvarno stanje ne odgovara stanju navedenom u zahtjevu ili priloženoj dokumentaciji, dužan je dobivena sredstva za tu godinu vratiti u Proračun Općine Kloštar Ivanić, te će biti isključeni iz svih općinskih subvencija sljedećih 5 godina.

U svrhu provjere načina i utroška subvencioniranih sredstava Općina Kloštar Ivanić može izvršiti neposrednu kontrolu kroz terenski posjet gospodarskom subjektu uz prethodnu najavu.

Gospodarski subjekt dužan je izvršiti povrat sredstava u sljedećim slučajevima:

1. ako je priložena dokumentacija neistinita, odnosno ukoliko stvarno stanje ne

odgovara stanju u zahtjevu ili priloženoj dokumentaciji;

2. ako je utvrđeno nenamjensko trošenje dodijeljenih subvencija;

3. kod utvrđenih nepravilnosti u radu, neposredno povezanima sa dodijeljenom

subvencijom, utvrđenih od strane nadležnih institucija;

4. ako do kraja poslovne godine gospodarski subjekt ne dostavi Izvješće o iskorištenim

sredstvima subvencije.

Povrat sredstava potrebno je izvršiti u roku od 15 dana od dana upućivanja zahtjeva Općine Kloštar Ivanić za povratom sredstava.

Gospodarski subjekti dužni su do kraja poslovne godine na obrascu dostaviti završno izvješće o iskorištenim sredstvima subvencije.

**Članak 8.**

Program poticanja poduzetništva Općine Kloštar Ivanić za 2025. godinu stupa na snagu danom donošenja i objaviti će se u Glasniku Zagrebačke županije

***i) Odluke o Proračunu Općine Kloštar Ivanić za 2025. godinu i prijedlogu projekcije***

***proračuna za razdoblje 2026.-2027. godina,***

**Sa 8 glasova „za“, 1 glasom protiv i 1 suzdržanim glasom donosi se**

**ODLUKA O PRORAČUNU OPĆINE KLOŠTAR IVANIĆ ZA**

**2025. GODINU I PROJEKCIJE PRORAČUNA ZA 2026. I 2027. GODINU**

***j) Programa korištenja sredstava od zakupa, prodaje, prodaje izravnom pogodbom,***

***privremenog korištenja i davanje na korištenje izravnom pogodbom***

***poljoprivrednog zemljišta u vlasništvu Republike Hrvatske na području Općine***

***Kloštar Ivanić za 2025. godinu***

***Sa 8 glasova „za“ i 2 suzdržana glasa donosi se***

PROGRAM

korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Ivanić za 2025. godinu

Članak 1.

Ovim Programom utvrđuje se namjena korištenja sredstava ostvarenih u 2025. godini od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Ivanić, a koja su Proračunom Općine Kloštar Ivanić za 2025. godinu i projekcijama za 2026. i 2027. godinu planirana u ukupnom iznosu od 76.402,00 EUR.

Članak 2.

Prihod ostvaren u visini od 65% sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Ivanić za 2025. godinu, utrošit će se za provedbu mjera potpora poljoprivredi Općine Kloštar Ivanić, za provođenje aktivnosti vezanih uz raspolaganje poljoprivrednim zemljištem u vlasništvu RH na području Općine Kloštar Ivanić i za održavanje poljoprivredne infrastrukture na području Općine Kloštar Ivanić u iznosu od 76.402,00 EUR, a u skladu s namjenom utvrđenom člankom 49. stavkom 3. Zakona o poljoprivrednom zemljištu (NN br. 20/18, 115/18, 98/19 i 57/22).

Članak 3.

Općina Kloštar Ivanić će Ministarstvu podnositi godišnje izvješće o ostvarivanju programa korištenja sredstava svake godine do 31. ožujka za prethodnu godinu.

Članak 4.

Program stupa na snagu danom donošenja i objaviti će se u Glasniku Zagrebačke županije.

***k) Programa utroška sredstava naknade za zadržavanje nezakonito izgrađenih zgrada***

***u prostoru za 2025. godinu***

***Sa 9 glasova „za“ i 1 suzdržanim glasom donosi se***

**PROGRAM**

**UTROŠKA SREDSTAVA NAKNADE ZA ZADRŽAVANJE**

**NEZAKONITO IZGRAĐENIH ZGRADA U PROSTORU ZA 2025. GODINU**

Članak 1.

Programom utvrđuje se namjena korištenja naknade za zadržavanje nezakonito izgrađene zgrade u prostoru, a koja je prihod Proračuna Općine Kloštar Ivanić za 2025. godinu.

Članak 2.

Prihod proračuna jedinice lokalne samouprave na čijem se području nezakonito izgrađena zgrada nalazi predstavlja iznos u visini od 30% naknade za zadržavanje nezakonito izgrađene zgrade u prostoru, a koristi se namjenski za izradu prostornih planova te za poboljšanje infrastrukturno nedovoljno opremljenih i/ili neopremljenih naselja.

Članak 3.

Sredstva naknade za zadržavanje nezakonito izgrađene zgrade u prostoru za 2025. godinu, planirana u iznosu od 5.000,00 EUR utrošiti će se za:

- Nadzor nad uređenjem Parka hrvatskih branitelja 5.000,00 EUR.

Članak 4.

Program utroška sredstava naknade za zadržavanje nezakonito izgrađenih zgrada u prostoru za 2025. godinu stupa na snagu danom donošenja i objaviti će se u Glasniku Zagrebačke županije.

**l) Program utroška sredstava šumskog doprinosa za 2025. godinu**

**Sa 9 glasova „za“ i 1 suzdržanim glasom donosi se**

PROGRAM

UTROŠKA SREDSTAVA ŠUMSKOG DOPRINOSA ZA 2025. GODINU

Članak 1.

Programom utroška sredstava šumskog doprinosa za 2025. godinu utvrđuje se namjena trošenje sredstava ostvarenih kao prihod Proračuna Općine Kloštar Ivanić za 2025. godinu po osnovi šumskog doprinosa.

Članak 2.

Šumski doprinos plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti), jedinicama lokalne samouprave u visini od 5% u odnosu na prodajnu cijenu proizvoda na panju.

Članak 3.

Prihod od šumskog doprinosa za 2025. godinu planiran je u iznosu od 57.900,00 EUR, a utrošit će se u svrhu održavanja komunalne infrastrukture, a prema Programu održavanja komunalne infrastrukture na području Općine Kloštar Ivanić u 2025. godini, a u skladu s namjenom utvrđenom člankom 69. stavkom 3. Zakona o šumama.

Ukoliko planirana sredstva ne budu ostvarena u navedenom iznosu, naknadnim će se izmjenama i dopunama odgovarajuće uskladiti sadržaj ovog Programa.

Članak 4.

Program utroška sredstava šumskog doprinosa za 2025. godinu stupa na snagu danom donošenja i objaviti će se u Glasniku Zagrebačke županije.

***m) Odluke o izvršavanju Proračuna Općine Kloštar Ivanić za 2025. godinu,***

***Sa 8 glasova „za“, 1 glasom protiv i 1 suzdržanim glasom donosi se***

O D L U K A

O IZVRŠAVANJU PRORAČUNA OPĆINE KLOŠTAR IVANIĆ

ZA 2025. GODINU

I .OPĆE ODREDBE

Članak 1.

Ovom se Odlukom uređuje struktura prihoda i primitaka, rashoda i izdataka Proračuna Općine Kloštar Ivanić za 2025. godinu (u daljnjem tekstu: Proračun) i njegovo izvršavanje, opseg zaduživanja i jamstva, upravljanje dugom te financijskom i nefinancijskom imovinom, prava i obveze korisnika proračunskih sredstava, pojedine ovlasti Općinskog načelnika u izvršavanju Proračuna te druga pitanja u izvršavanju Proračuna.

1. SADRŽAJ PRORAČUNA

Članak 2.

Proračun se sastoji od općeg i posebnog dijela te projekcije proračunske potrošnje za razdoblje 2026. – 2027.g.

Opći dio Proračuna čini Račun prihoda i rashoda i Račun financiranja.

Račun prihoda i rashoda proračuna sastoji se od prihoda i rashoda prema ekonomskoj klasifikaciji. Pod prihodima iskazani su prihodi od poreza, pomoći iz inozemstva i od subjekata unutar općeg proračuna, prihodi od imovine, prihodi od pristojbi i po posebnim propisima, prihodi od prodaje, usluga i donacija, prihodi od prodaje nefinancijske dug. imovine. U rashodima su rashodi za zaposlene, materijalni rashodi, financijski rashodi, subvencije, naknade građanima i kućanstvima, rashodi za nabavu neproizvedene i proizvedene dugotrajne imovine.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate zajmova.

Posebni dio proračuna sastoji se od plana rashoda i izdataka raspoređenih u programe, koji se sastoje od aktivnosti i projekata.

1. IZVRŠAVANJE PRORAČUNA

Članak 3.

Proračun se izvršava u skladu s raspoloživim sredstvima i dospjelim obvezama.

Odlukom ili drugim aktom ne mogu se stvarati obveze na teret Proračuna, ako za njih

nisu osigurana sredstva u Proračunu.

U postupku izvršenja Proračuna korisnici proračunskih sredstava imaju ovlasti i dužnosti

utvrđene odredbama zakona i drugih propisa.

Svi korisnici proračunskih sredstava obvezni su Jedinstvenom upravnom odjelu dati sve potrebne podatke, isprave i izvješća koja se od njih traže.

Članak 4.

U Proračunu su sadržani vlastiti prihodi proračunskog korisnika Dječjeg vrtića Kloštar Ivanić kao i njegovi financijski rashodi.

Prihodi mjesnih odbora koje ostvare obavljanjem vlastite djelatnosti, iz donacija i drugih izvora biti će prihodi Proračuna i uplaćivati se na račun Proračuna.

Proračunski korisnik Dječji vrtić Kloštar Ivanić odgovoran je za potpuno i pravodobno prikupljanje prihoda i primitaka iz svoje nadležnosti, koji će se 2025. godine uplaćivati u Proračun Općine Kloštar Ivanić i o ostvarenju istih kvartalno izvješćivati općinsku upravu.

Proračunski korisnik Dječji vrtić Kloštar Ivanić obvezan je općinskoj upravi kvartalno dostavljati financijska izvješća predana Financijskoj agenciji.

Članak 5.

Sredstva planirana za financiranje Programa predškolskog odgoja proračunskom korisniku Dječjem vrtiću Kloštar Ivanić doznačavat će se za rashode planirane u navedenom Programu sukladno dostavljenim računima, obračunima i preuzetim ugovornim obvezama do iznosa planiranih Proračunom Općine Kloštar Ivanić za 2025. godinu u vrijeme stvarne potrebe, temeljem dostavljenog zahtjeva koji će sadržavati izvore financiranja a sukladno mogućnostima Proračuna.

Članak 6.

Sredstva za aktivnosti i projekte koji se izvršavaju kao donacije i sponzorstva udrugama raspodijelit će se temeljem raspisanog postupka javnog natječaja ili poziva po Odluci općinskog načelnika, a na prijedlog Povjerenstva za ocjenjivanje.

Članak 7.

Općinski načelnik može odobriti preraspodjelu sredstava unutar proračunskih stavaka najviše do 5% rashoda i izdataka planiranih na proračunskoj stavci donesenoj od strane Općinskog vijeća koja se umanjuje.

Iznimno od stavka 1. ovoga članka, preraspodjela sredstava može se izvršiti najviše do 15% ako se time osigurava povećanje sredstava općinskog i nacionalnog učešća planiranih u proračunu za financiranje projekata koji se sufinanciraju iz sredstava Europske unije, ako to odobri Općinski načelnik.

O izvršenim preraspodjelama Općinski načelnik izvještava Općinsko vijeće u polugodišnjem i godišnjem izvještaju o izvršenju proračuna.

Članak 8.

Postupak nabave investicijskih sredstava nije moguć bez prethodne odluke Općinskog

vijeća, u skladu sa Zakonom i Statutom Općine Kloštar Ivanić.

Članak 9.

U izvršavanju Proračuna-nabavi roba, usluga i radova Općina Kloštar Ivanić je javni

naručitelj i obveznik primjene propisa o javnoj nabavi.

Odgovorna osoba za provedbu postupka javne nabave roba, usluga i radova u postupku

izvršenja Proračuna Općine Kloštar Ivanić, u skladu sa Zakonom i ovom Odlukom je

Općinski načelnik.

Članak 10.

Postupak javne nabave roba, usluga i radova može se obavljati samo u skladu s godišnjim planom nabave, te propisima koji uređuju uvjete i postupak javne nabave, odnosno postupke nabave roba, radova i usluga male vrijednosti.

Članak 11.

Proračun se izvršava na temelju plana Proračuna, sukladno njegovim likvidnim mogućnostima.

Ako su namjenski prihodi i primici uplaćeni u nižem opsegu nego što je proračunom iskazano, obveze se mogu preuzeti i plaćati samo u visini stvarno uplaćenih, odnosno raspoloživih sredstava, a općinski načelnik može izmijeniti dinamiku doznake sredstava pojedinim korisnicima, da bi se postigla uravnoteženost Proračuna.

Članak 12.

Plaćanje predujma moguće je samo iznimno i na temelju prethodne suglasnosti Općinskog načelnika.

Članak 13.

Hitni i nepredviđeni izdaci tijekom proračunske godine koji se financiraju iz proračunske pričuve i ostali rashodi za koje se nije moglo predvidjeti i planirati ih Proračunom, podmiruju se iz proračunske pričuve (tekuće proračunske zalihe).

O korištenju sredstava iz proračunske pričuve odlučuje općinski načelnik.

Članak 14.

Ako se tijekom fiskalne godine zbog izvanrednih prilika povećaju izdaci ili umanje prihodi ili primici, Proračun se mora uravnotežiti sniženjem predviđenih izdataka ili pronalaženjem novih prihoda.

Svi prijedlozi o povećanju izdataka zajedno s prijebojem prihoda ili izdataka koji smanjuju iznose neke pozicije, rješavaju se izmjenama i dopunama Proračuna, tj. njegovim uravnoteženjem, a podnose se Općinskom vijeću na razmatranje i donošenje prije njegova izvršenja.

1. ZADUŽIVANJE

Članak 15.

Općina Kloštar Ivanić se može kratkoročno i dugoročno zadužiti uzimanjem kredita i zajma.

Zaduživanje se obavlja pod uvjetima i na način utvrđen Zakonom o proračunu, Zakonom o izvršavanju Državnog proračuna i podzakonskim aktima.

Na upravljanje dugom na odgovarajući se način primjenjuju odredbe Zakona.

Stanje duga i izvršavanje obveza po dugoročnom zaduživanju u 2025. godini:

|  |  |  |  |  |  |
| --- | --- | --- | --- | --- | --- |
| Red. Broj | Vrsta zaduživanja | Stanje duga na dan 31.12.2024. godine | Zaduživanje tijekom 2025. godine | Izvršavanje obveza u 2025. godini | Stanje duga na dan 31.12.2025. godine |
| 1. | HBOR – projekt rekonstrukcije – energetske obnove sustava javne rasvjete Općine Kloštar Ivanić | 448.791,21 EUR | 0,00 | 57.292,56 EUR | 391.498,65 EUR |
| 2. | PBZ – izgradnja nogostupa u Ulici kralja Tomislava, Kloštar Ivanić i izgradnja javne rasvjete | 305.262,47 EUR | 0,00 | 39.816,84 EUR | 265.445,63 EUR |
| 3. | HBOR – projekt izgradnje pješačke staze u naselju Bešlinec | 426.090,00 EUR | 0,00 | 28.406,00 EUR | 397.684,00 EUR |
| 4. | HBOR – dogradnja i opremanja postojeće ustanove za predškolski odgoj i obrazovanje – Dječji vrtić Proljeće Kloštar Ivanić | 0,00 EUR | 427.000,00 EUR | 0,00 EUR | 427.000,00 EUR |
|  | UKUPNO | 1.180.143,68 EUR | 427.000,00 EUR | 125.515,40 EUR | 1.481.628,28 EUR |

Uzimanjem dugoročnih kredita za investicije koje se financiraju iz Proračuna, a koje potvrdi Općinsko vijeće Općine Kloštar Ivanić uz suglasnost Vlade Republike Hrvatske, a na prijedlog ministra financija.

Članak 16.

Općina Kloštar Ivanić će se u 2025. godini zadužiti za slijedeće namjene:

Uzimanjem kratkoročnog kredita po principu dozvoljenog prekoračenja salda po žiro-računu za redovno poslovanje Općine Kloštar Ivanić u iznosu do 398.168,43 EUR za održavanje tekuće likvidnosti i realizaciju investicijskih projekata.

Odluke o navedenim zaduživanjima donosi Općinsko vijeće Općine Kloštar Ivanić.

VI. ODGOVORNOST ZA PRORAČUN

I NJEGOV NADZOR

Članak 17.

Za primjenu i provedbu propisa koji se odnose na Proračun odgovoran je Jedinstveni upravni odjel.

Naredbodavac za izvršenje Proračuna je općinski načelnik, koji je odgovoran za njegovo potpuno izvršavanje.

Članak 18.

Ukupno materijalno i financijsko poslovanje Općine nadzire Općinsko vijeće.

Nadzor nad zakonitosti materijalnog i financijskog poslovanja Općine provodi Ministarstvo financija, odnosno drugo zakonom određeno tijelo.

Reviziju proračuna obavlja Državni ured za reviziju na način i u rokovima predviđenim Zakonom.

VII. ZAVRŠNE ODREDBE

Članak 19.

Proračun općine izvršava se do 31. prosinca fiskalne godine.

Financijske obveze koje ne budu podmirene do 31. prosinca tekuće godine, podmiruju se

iz namjenski odobrenih sredstava proračuna slijedeće fiskalne godine.

Samo naplaćeni prihodi u fiskalnoj godini jesu prihodi te godine.

Članak 20.

Odluka stupa na snagu danom donošenja i objaviti će se u Glasniku Zagrebačke županije.

Točka 5.

Rasprava o prijedlogu i donošenje Odluke o izravnoj dodjeli financijskih sredstava

Vatrogasnoj zajednici Općine Kloštar Ivanić,

predlagatelj: općinski načelnik

Načelnik Željko Filipović upoznaje prisutne sa Odlukom o izravnoj dodjeli financijskih sredstava Vatrogasnoj zajednici Općine Kloštar Ivanić.

Otvara se rasprava. Zatvara se rasprava i daje na glasanje.

Konstatira se da je u vijećnici prisutno 9 vijećnika.

Sa 9 glasova „za“ donosi se

**ODLUKA O IZRAVNOJ DODJELI FINANCIJSKIH SREDSTAVA**

**VATROGASNOJ ZAJEDNICI OPĆINE KLOŠTAR IVANIĆ**

**I.**

Općina Kloštar Ivanić, zastupana po općinskom načelniku sklopit će sa Vatrogasnom zajednicom Općine Kloštar Ivanić, Ugovor o izravnoj dodjeli financijskih sredstava iz Proračuna Općina Kloštar Ivanić za financiranje redovne djelatnosti dobrovoljnih vatrogasnih društava i vatrogasne zajednice te za opremanje njenih članica u 2025. godini u iznosu od 152.000,00 EUR-a, obzirom na zakonsku obvezu financiranja istog prema odredbama članka 110. i 111. Zakona o vatrogastvu („Narodne novine“ br. 125/19, 114/22 i 155/23).

Ugovor će se sklopiti bez provođenja javnog natječaja za dodjelu sredstava, temeljem članka 6. stavka 3. alineje 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

**II.**

Prilikom izravne dodjele sredstava poštivat će se osnovni standardi financiranja vezani uz planiranje financijskih sredstava, ugovaranje, praćenje financiranja, javno objavljivanje i izvještavanje, sve sukladno odredbama Uredbe.

**III.**

Tekst ugovora o izravnoj dodjeli financijskih sredstava iz točke I. ove Odluke daje se u prilogu ove Odluke i čini njen sastavni dio.

**IV.**

Odluka stupa na snagu danom donošenja i objaviti će se u Glasniku Zagrebačke županije.

Sjednicu napušta vijećnik Mislav Lukša.

T o č k a 6.

Rasprava o prijedlogu i donošenje Odluke o izravnoj dodjeli financijskih sredstava

Gradskom društvu Crvenog križa Ivanić-Grad,

predlagatelj: općinski načelnik

Načelnik Željko Filipović upoznaje prisutne sa Odlukom o izravnoj dodjeli financijskih sredstava Gradskom društvu Crvenog križa Ivanić-Grad,

Otvara se rasprava. Zatvara se rasprava i daje na glasanje.

***Konstatira se da je u vijećnici prisutno 8 vijećnika.***

***Sa 8 glasova „za“ donosi se***

**ODLUKA O IZRAVNOJ DODJELI FINANCIJSKIH SREDSTAVA**

**GRADSKOM DRUŠTVU CRVENOG KRIŽA IVANIĆ - GRAD**

**I.**

Općina Kloštar Ivanić, zastupana po općinskom načelniku sklopit će sa Hrvatskim crvenim križem, Gradskim društvom Crvenog križa Ivanić - Grad, Ugovor o izravnoj dodjeli financijskih sredstava iz Proračuna Općina Kloštar Ivanić za financiranje redovne djelatnosti u 2025. godini u iznosu od 6.000,00 EUR-a, obzirom na zakonsku obvezu financiranja istog prema odredbama članka 30. Zakona o Hrvatskom crvenom križu („Narodne novine“ br. 71/10 i 136/20).

Ugovor će se sklopiti bez provođenja javnog natječaja za dodjelu sredstava, temeljem članka 6. stavka 3. alineje 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

**II.**

Prilikom izravne dodjele sredstava poštivat će se osnovni standardi financiranja vezani uz planiranje financijskih sredstava, ugovaranje, praćenje financiranja, javno objavljivanje i izvještavanje, sve sukladno odredbama Uredbe.

**III.**

Tekst ugovora o izravnoj dodjeli financijskih sredstava iz točke I. ove Odluke daje se u prilogu ove Odluke i čini njen sastavni dio.

**IV.**

Odluka stupa na snagu danom donošenja i objaviti će se u Glasniku Zagrebačke županije.

**T o č k a 7.**

Rasprava o prijedlogu i donošenje Odluke o utvrđivanju prioritetnih područja i

financijskih okvira za dodjelu sredstava programima i/ili projektima udruga u 2025.

godini,

predlagatelj: općinski načelnik,

Načelnik Željko Filipović upoznaje prisutne sa Odlukom o utvrđivanju prioritetnih područja i

financijskih okvira za dodjelu sredstava programima i/ili projektima udruga u 2025.

godini,

Otvara se rasprava. Zatvara se rasprava i daje na glasanje.

***Konstatira se da je u vijećnici prisutno 9 vijećnika.***

***Sa 9 glasova „za“ donosi se***

**O D L U K A**

**o utvrđivanju prioritetnih područja i financijskog okvira za dodjelu sredstava programima i/ili projektima udruga u 2025. godini**

**Članak 1.**

Na temelju Pravilnika o financiranju javnih potreba od interesa za opće dobro koje provode udruge na području Općine Kloštar Ivanić (Glasnik Zagrebačke županije, broj 40/15), Općina Kloštar Ivanić može u 2025. godini financirati slijedeće programe, projekte i manifestacije od općinskog značaja:

1. **programi koji se temelje na očuvanju i promicanju autohtone kulturne baštine, izvornih običaja i tradicije Republike Hrvatske i Općine Kloštar Ivanić te kojima se zadovoljavaju potrebe građana Općine Kloštar Ivanić u području kulture (osobito djece i mladih).**

Za programe ove točke osigurana su sredstva u Proračunu Općine Kloštar Ivanić na poziciji Razdjel 002, Glava 02, Program 1016, Aktivnost A 101601 u ukupnom iznosu od 26.545,00 EUR-a. Najmanji iznos financijskih sredstava koji se može prijaviti i ugovoriti po pojedinom programu je 500,00 EUR-a, a najveći iznos po pojedinom programu je 10.000,00 EUR-a. Očekuje se ugovaranje provedbe programa sa 1-10 udruga. *(NAPOMENA: Javni poziv je sukladno članku 7. Zakona o kulturnim vijećima i financiranju javnih potreba u kulturi NN 83/22, raspisan 01.10.2024.g.).*

1. **programi koji se temelje na poticanju i promicanju sportskih aktivnosti (osobito djece i mladih), sportskih – rekreacijskih aktivnostima građana te provođenje sportskih takmičenja.**

Za programe ove točke osigurana su sredstva u Proračunu Općine Kloštar Ivanić na poziciji Razdjel 002, Glava 02, Program 1014, Aktivnost A 101401 u ukupnom iznosu od 94.500,00 EUR-a. Najmanji iznos financijskih sredstava koji se može prijaviti i ugovoriti po pojedinom programu je 1.000,00 EUR-a, a najveći iznos po pojedinom programu je 70.000,00 EUR-a. Očekuje se ugovaranje provedbe programa sa 1-12 udruga.

1. **programi koji se temelje na promicanju i očuvanju vrijednosti Domovinskog rata.**

Za programe ove točke osigurana su sredstva u Proračunu Općine Kloštar Ivanić na poziciji Razdjel 002, Glava 02, Program 1017, Aktivnost A 101702 u ukupnom iznosu od 10.000,00 EUR-a. Najmanji iznos financijskih sredstava koji se može prijaviti i ugovoriti po pojedinom programu je 1.500,00 EUR-a, a najveći iznos po pojedinom programu je 7.500,00 EUR-a. Očekuje se ugovaranje provedbe programa sa 1-3 udruga.

1. **programi koji se temelje na promicanju gospodarske djelatnosti.**

Za programe ove točke osigurana su sredstva u Proračunu Općine Kloštar Ivanić na poziciji Razdjel 002, Glava 02, Program 1008, Tekući projekt T 100801 u ukupnom iznosu od 3.882,00 EUR-a. Najmanji iznos financijskih sredstava koji se može prijaviti i ugovoriti po pojedinom programu je 100,00 EUR-a, a najveći iznos po pojedinom programu je 3.700,00 EUR-a. Očekuje se ugovaranje provedbe programa sa 1-5 udruga.

1. **programi koji se temelje na promicanju poljoprivrede i razvoja ruralnog područja.**

Za programe ove točke osigurana su sredstva u Proračunu Općine Kloštar Ivanić na poziciji Razdjel 002, Glava 02, Program 1007, Tekući projekt T 100708 u ukupnom iznosu od 2.600,00 EUR-a. Najmanji iznos financijskih sredstava koji se može prijaviti i ugovoriti po pojedinom programu je 100,00 EUR-a, a najveći iznos po pojedinom programu je 2.000,00 EUR-a. Očekuje se ugovaranje provedbe programa sa 1-5 udruga.

1. **programi u okviru javnih potreba iz područja socijalne skrbi i humanitarne djelatnosti.**

Za programe ove točke osigurana su sredstva u Proračunu Općine Kloštar Ivanić na poziciji Razdjel 002, Glava 02, Program 1012, Aktivnost A 101210 u ukupnom iznosu od 5.900,00 EUR-a. Najmanji iznos financijskih sredstava koji se može prijaviti i ugovoriti po pojedinom programu je 100,00 EUR-a, a najveći iznos po pojedinom programu je 5.000,00 EUR-a. Očekuje se ugovaranje provedbe programa sa 1-5 udruga.

**Članak 2.**

Sredstva navedena za programe u članku 1. raspodijeliti će se na temelju javnog natječaja/javnog poziva za financiranje projekata udruga, sukladno važećim propisima, o čemu će se sa korisnicima financijskih sredstava sklopiti Ugovor.

**Članak 3.**

Odluka stupa na snagu danom donošenja i objaviti će se u Glasniku Zagrebačke županije.

**T o č k a 8.**

Rasprava o prijedlogu i donošenje Plana davanja koncesija za 2025. godinu

predlagatelj: općinski načelnik

Pročelnica JUO OKI, Sanela Đura upoznaje prisutne sa Planom davanja koncesija za 2025. godinu.

Otvara se rasprava. Zatvara se rasprava i daje na glasanje.

***Konstatira se da je u vijećnici prisutno 9 vijećnika.***

***Sa 9 glasova „za“ donosi se***

**PLAN**

**DAVANJA KONCESIJA ZA 2025. GODINU**

**I.**

Donosi se Plan davanja koncesija na području Općine Kloštar Ivanić za 2025. godinu.

**II.**

Općina Kloštar Ivanić u 2025. godini nema namjeru dati koncesiju u područjima, odnosno za djelatnosti iz članka 8. stavka 1. Zakona o koncesijama (»Narodne novine« broj 69/17, 107/20).

**III.**

Trenutno aktualna koncesija je koncesija dana za obavljanje komunalne djelatnosti dimnjačarskih poslova na rok od 5 godina, odnosno do ‎26‎. ‎rujna‎ ‎2028‎.godine, koju izvršava izabrani koncesionar MIVEGRA d.o.o., HR-10310 IVANIĆ - GRAD, PREDAVČEVA ULICA 12, OIB 60221514351.

**IV.**

Općinsko vijeće Općine Kloštar Ivanić tijekom kalendarske godine ovisno o okolnostima može promijeniti ovaj Plan davanja koncesija.

**V.**

Plan davanja koncesija bit će dostavljen Ministarstvu nadležnom za financije najkasnije do kraja siječnja iduće godine.

**VI.**

Plan stupa na snagu danom donošenja i objaviti će se u Glasniku Zagrebačke županije.

T o č k a 9.

Rasprava o prijedlogu i donošenje Odluke o otpisu nenaplativih potraživanja

predlagatelj. općinski načelnik

Pročelnica JUO OKI, Sanela Đura upoznaje prisutne sa Odlukom o otpisu nenaplativih potraživanja

Otvara se rasprava. Zatvara se rasprava i daje na glasanje.

***Konstatira se da je u vijećnici prisutno 9 vijećnika.***

***Sa 8 glasova „za“ i 1 glasom protiv donosi se***

**ODLUKA**

**o otpisu nenaplativih potraživanja**

**Članak 1.**

Odobrava se otpis nenaplativih potraživanja za komunalnu naknadu i naknadu za

uređenje voda prema tvrtki BIO-ŽUNEC d.o.o., OIB:02926123910, za koje je utvrđeno da su nenaplativa sukladno važećim zakonskim propisima.

**Članak 2.**

Otpis potraživanja prema tvrtki BIO-ŽUNEC d.o.o., OIB:02926123910, odobrava se:

- za komunalnu naknadu u iznosu od 29.368,55 €,

- za naknadu za uređenje voda u iznosu od 14.519,00 €,

a iskazana su u analitičkim evidencijama potraživanja sa stanjem na dan 03.12.2024. godine.

Analitička evidencija s iznosom potraživanja koje se otpisuje prilaže se ovoj Odluci i njezin je sastavni dio.

**Članak 3.**

Zadužuje se Jedinstveni upravni odjel Općine Kloštar Ivanić da u skladu s ovom Odlukom evidentira promjene u poslovnim knjigama.

**Članak 4.**

Ova Odluka stupa na snagu danom donošenja a objavit će se u „Glasniku Zagrebačke županije“.

**T o č k a 10.**

Rasprava i donošenje Analize stanja sustava civilne zaštite na području Općine Kloštar

Ivanić za 2024. godinu,

predlagatelj: općinski načelnik,

Pročelnica JUO OKI, Sanela Đura upoznaje prisutne sa Analizom stanja sustava civilne zaštite na području Općine Kloštar Ivanić za 2024. godinu,

Otvara se rasprava. Zatvara se rasprava i daje na glasanje.

***Konstatira se da je u vijećnici prisutno 8 vijećnika.***

***Sa 8 glasova „za“ donosi se***

**ANALIZA STANJA**

**sustava civilne zaštite na području Općine Kloštar Ivanić za 2024. godinu**

**T o č k a 11.**

Rasprava o prijedlogu i donošenje Smjernica za organizaciju i razvoj sustava civilne

zaštite Općine Kloštar Ivanić za razdoblje 2025. – 2028. godine

predlagatelj: općinski načelnik

Pročelnica JUO OKI, Sanela Đura upoznaje prisutne sa Smjernicama za organizaciju i razvoj sustava civilne

zaštite Općine Kloštar Ivanić za razdoblje 2025. – 2028. godine

Otvara se rasprava. Zatvara se rasprava i daje na glasanje.

***Konstatira se da je u vijećnici prisutno 9 vijećnika.***

***Sa 9 glasova „za“ donose se***

**SMJERNICE**

**za organizaciju i razvoj sustava civilne zaštite Općine Kloštar Ivanić**

**za razdoblje 2025. - 2028. godine**

T o č k a 12.

Rasprava o prijedlogu i donošenje Plana razvoja sustav civilne zaštite na području

Općine Kloštar Ivanić za 2025. godinu s trogodišnjim financijskim učincima,

predlagatelj: općinski načelnik,

Pročelnica JUO OKI, Sanela Đura upoznaje prisutne sa Planom razvoja sustav civilne zaštite na području Općine Kloštar Ivanić za 2025. godinu s trogodišnjim financijskim učincima,

Otvara se rasprava. Zatvara se rasprava i daje na glasanje.

***Konstatira se da je u vijećnici prisutno 9 vijećnika.***

***Sa 9 glasova „za“ donosi se***

**PLAN RAZVOJA**

**sustava civilne zaštite na području Općine Kloštar Ivanić za 2025. godinu**

**s trogodišnjim financijskim učincima**

T o č k a 13.

Razno

Načelnik Željko Filipović zahvaljuje se vijećnicima na izglasanom Proračunu za 2025. godinu.

Upućuje vijećnicima i mještanima OKI sretne Božićne i novogodišnje blagdane i poziva na Božični sajam koji će se održati 15.12.2024. u Kloštru Ivaniću.

Sjednica vijeća završava u 17,45.

Zapisničar: Predsjednik Općinskog vijeća

Lidija Zubatović Miljenko Majdek